Svečanim otvaranjem Evropskog finala omladinskog turnira Champions Trophy u Konjicu večeras počela manifestacija Dani Općine Konjic koja će trajati do 18.juna\nU Konjicu je večeras u Garden City hotelu počelo prvo Evropsko finale omladinskog turnira Champions Trophy u organizaciji Balkan projekta, a uz podršku Općine Konjic i konjičkih privrednika. Riječ je sportskom događaju kojim je počela manifestacija Dani općine Konjic, koji je okupio 22 ekipe iz Bosne i Hercegovine Srbije, Hrvatske, Crne Gore, Sjeverne Makedonije i Austrije.\nNačelnik Osman Ćatić u ime grada i Općine Konjic poželio je dobrodošlicu učesnicima takmičenja.\n-Konjic je oduvijek bio poznat po dobrim sportistima, umjetnicima, uspješnim ljudima, privrednicima, kulturno- historijskom naslijeđu, a poznat je i po gostoprimstvu, zato želim da se osjećate kao u svom gradu - kazao je Ćatić, koji je takmičarima poželio uspjeh, fer play igru, a organizatorima čestitao na manifestaciji koja je poklon gradu za rođendan.\nAleksander Rakowitz govoreći u ime organizatora Balkan projekta zahvalio se svima koji su na bilo koji način pomogli da se ova lijepa sportska priča desi u Konjicu, poručujući učesnicima da tokom takmičenja svi trebaju biti jedna velika fudbalska porodica u kojoj se svi uvažavaju.\nDvodnevno fudbalsko takmičenje za dječake do 10 godina biće održano na stadionu Fudbalskog kluba Igman Konjic, koji je u proteklim danima posebno uređen za ovaj događaj.\nPobjednik prvog Evropskog finala osvojit će direktan plasman i besplatno učešće na Svjetskom finalu u Beču.


Centar grada /Sarajevo: Dio glavne gradske saobraćajnice blokiran od 17 sati / Radio Sarajevo\nCentar grada / Sarajevo: Dio glavne gradske saobraćajnice blokiran od 17 sati\n31. 12. 2017. u 15:46:00 Radiosarajevo.ba\nZbog javnog dočeka Nove godine i koncerta Zdravke Čolića koji će se održati na Marijin Dvoru, dio glavne gradske saobraćajnice u Sarajevu bit će blokiran danas od 17 do 3 sata ujutro.\nGrađane podsjećamo i na to kako će do privremene obustave saobraćaja doći u ulicama Magribija, Kotromanića, Dolina, Augusta Brauna, Kralja Tvrtka, Hercega Stjepana, Safeta Mujića, Zmaja od Bosne, Maršala Tita, Hiseta, Vrbanja, Fra Anđela Zvizdovića, Vilsonovo šetalište, Franje Račkog, Valtera Perića, Franca Lehara, Halida Kajtaza - I transferzala, Roberta C. Frasurea, Mustajbega Fadilpašića, Koste Hermana, Vrazova, Hamida Dizdara, Turhanija, Đoke Mazalića i Kalmija Baruha.\nSaobraćaj će biti preusmjeren na alternativne pravce, a tramvajski saobraćaj će biti preusmjeren na okretnicu Željeznička stanica, dok će taksi stajalište iz ulice Valtera Perića bit premješteno na lokalitet taksi stajališta u ulici Hamdije Kreševljakovića na Skenderiji.\nIz Gradske uprave Sarajeva sugeriraju građanima koji žele prisustvovati javnom dočeku Nove 2018. godine, da što manje koriste privatna vozila kako bi izbjegli nepotrebnu gužvu u saobraćaju.\nU sklopu koncertnog prostora na Marijin Dvoru bit će raspoređeni mobilni toaleti te kola Hitne pomoći čije ekipe će intervenirati u slučaju potrebe, a i veliki broj pripadnika MUP-a Kantona Sarajevo bit će raspoređen po cijelom gradu.\nTagovi: MUP KS Gradska uprava Grada Sarajeva Hitna pomoć KS doček Nova godina koncert Zdravko Čolić\nSarajevo / Koncertom ispred Katedrale počela trodnevna novogodišnja zabava\nKS / Za Novu godinu se očekuje 100.000 turista, popunjeni svi smještajni kapaciteti\nSarajevo / Svečano otvaranje "Ledene čarolije" na Vilsonovom šetalištu


Bregu: Mišljenja, brige, nade i očekivanja ljudi iz regiona u središtu su rada RCC - Svet - Dnevni list Danas\nPočetna » Svet » Bregu: Mišljenja, brige, nade i očekivanja ljudi iz regiona u središtu su rada RCC\nFoto: BETAPHOTO/RCC/Murat Yilmiz/MO)\nLideri Procesa saradnje u Jugoistočnoj Evropi (PSuJIE) odobrili su danas na samitu u Antaliji strategiju društveno-ekonomskog razvoja Jugoistočne Evrope (JIE) u narednoj deceniji, koju je pripremio Savet za regionalnu saradnju (RCC).\n„Strategija Jugoistočna Evropa 2030 je ambiciozna i njom se predlažu sveobuhvatne, ali realne aktivnosti u oblasti obrazovanja, pravde, zdravlja i životne sredine“, rekla je generalna sekretarka RCC-a Majlinda Bregu.\nOna je navela da prvi put 13 ekonomija Jugoistočne Evrope ima zajedničku viziju ostvarivanja ciljeva održivog razvoja Ujedinjenih nacija pod vođstvom Procesa saradnje u Jugoistočnoj Evropi.\n„Strategija Jugoistočna Evropa 2030 predstavlja regionalni poziv na delovanje i solidarnost, a s obzirom na njenu sveobuhvatnost i puno regionalno vlasništvo, mi ćemo učiniti da ona funkcioniše od samog početka kao samostalan i sveobuhvatan skup aktivnosti. Strategiju JIE 2030 vidimo kao strateški način da zajednički rešimo društveno-ekonomska i bezbednosna pitanja Jugoistočne Evrope“, rekla je Bregu.\nOna se osvrnula i na tešku 2020. godinu, koju je obežila pandemija kovida-19, kao i na postignuća RCC-a u tom periodu.\n„Za RCC ovo je bila godina u kojoj su naše aktivnosti pokretala dva glavna faktora, ljudi i inovacije. Upravo su ljudi iz regiona, njihovo mišljenje, brige, nade i očekivanja bili u središtu našeg rada i ogledali se i u radu naših projekata. Sve naše aktivnosti su bile usmerene na ljude, dinamične, osmišljene tako da se efikasno pozabave potrebama koje su nastale usled pandemije, što su dokazali i zeleni koridori kojima je olakšan protok roba i medicinske opreme unutar regiona, kao i izmedju regiona i Evropske unije“, rekla je Bregu.\nNa samitu PSuJIE usvojena je zajednička Deklaracija, kojom je obeležena 25. godišnjica uspostavljanja tog procesa. Deklaracijom je naglašena inkluzivna uloga Procesa saradnje u Jugoistočnoj Evropi u promociji i unapredjenju regionalne povezanosti u političkom, ekonomskom, društvenom i kulturnom smislu, koju u svim oblastima podržava RCC kao njegova operativna ruka.\nDomaćin je bio predsednik Turske Redžep Tajip Erdogan, koji je bio i na čelu odlazećeg predsedavanja PSuJIE. Naredno predsedavanje je zvanično predato Grčkoj i počinje 1. jula 2021.\nJugoistočna EvropaRedžep ErdoganSavet za regionalnu sardanjuAntalija\nOI 2021 • danas 15:21\nĐoković i Stojanović u polufinalu miks dubla\nPristaništem Kostolac upravlja Arheološki park Viminacijum


MUP-u donacija nemačke policije od 27 vozila | TV KANAL 9 NOVI SAD\nNaslovna EMISIJE MUP-u donacija nemačke policije od 27 vozila\nMUP-u donacija nemačke policije od 27 vozila\nVIDEO K9: Danas je obavljena svečana primopredaja 27 vozila koja je Nemačka policija donirala Ministarstvu unutrašnjih poslova Srbije.\nNemačka je jedan od najznačajnijih bilateralnih donatora naše zemlje i to ne samo u oblasti bezbednosti, rečano je prilikom primopredaje 27 vozila koje je nemačka policija donirala Ministarstvu unutrašnjih poslova.\n„Današnja donacija, koja obuhvata 17 vozila „tojota jaris“, deset „dačia dastera“ i dodatnu opremu namenjenu Upravi granične policije za detektovanje falsifikovanih isprava, dodatno će ojačati kapacitete Ministarstva unutrašnjih poslova”, rekao je Nebojša Stefanović, ministar unutrašnjih poslova.\nStefanović je ovom prilikom istakao dobru operativnu i bilateralnu saradnju policija dveju zemalja i naglasio da je rad zajedničkih istražnih timova za samo nekoliko godina rezultirao između ostalog zaplenom 303 kilograma kokaina, otkrivanjem pet laboratorija za proizvodnju narkotika i hapšenjem više desetina članova organizovanih kriminalnih grupa.\nAmbasador Nemačke u Srbiji Tomas Šib istakao je da je današnja donacija znak nastavka odlične saradnje ministarstava unutrašnjih poslova dveju zemalja koja je ostvarena tokom prethodnih godina.\nOvom prilikom je rečeno i da je to tek jedna u nizu donacija uz podsećanje u decembru prošle godine pripadnici kriminalističke policije dobili 18 vozila i tri savremene laboratorije.\nPrethodni tekstPuštena u rad još dva linearna akceleratora u Sremskoj Kamenici\nSledeći tekstDan sigurnijeg interneta


Informacije o Mikrolokaciji\nSarajevo je bilo domaćin Zimskih olimpijskih igara 1984. godine. Ovo je dalo snažan podsticaj razvoju grada, posebno naseljima u blizini olimpijskih planina - Jahorina, Bjelašnica, Igman i Trebević. Jedno od ovih mjesta su i Hadžići - 20 km južno od grada Sarajeva.\nOvaj mali grad u dolini planine Igman je najbliži urbani centar ski centra "Malo Polje" na olimpijskoj planini Igman. Mikro lokacija našeg projekta, "Suljino brdo" postavljena je na visoravni iznad stambenih zgrada sa odvojenim prilazom do lokacije.\nBlizina gradu, blizina planine, šume i svjež vazduh stvaraju idealne uslove za život ili privremeni boravak na odmoru. Za dnevni život Hadžići raspolažu svim potrebnim resursima - hiper market, pijaca sa lokalnim specijalitetima, domaćim voćem i povrćem, restorani sa bosanskom i međunarodnom kuhinjom, džamijom i parkovima za djecu. Ako, međutim, želite više izbora, centar Sarajeva je udaljen 20 minuta vožnje.\nKontaktirajte nas i prepustite se savršenoj atmosferi u predivnom okruženju prirode i savremenom načinu života.


Britanija je umanjila danas rizik da Evropska unija posle Bregzita oduzme poslove londonskom Sitiju, ocenivši kao realne pretnje dolaze iz Njujorka, Tokija i drugih regiona.\nBritanija je okončala izlazak iz EU krajem 2020. godine, ali sporazum o slobodnoj trgovini postignut s Briselom u poslednjem trenutku nije obuhvatio i slobodnu trgovinu u sferi finansijskih usluga, koje su motor britanske ekonomije.\nPodaci objavljeni krajem prošle nedelje pokazuju da je Amsterdam potisnuo London kao najveći evropski centar za trgovanje akcijama nakon što je Britanija napustila jedinstveno tržište i da je preuzeo deo britanskih poslova sa finansijskim derivatima.\nIskreno govoreći s tim u vezi, izazov Londonu kao globalnom finansijskom centru pre će doći od Tokija, Njujorka i drugih regioona, a ne od evropskih finansijskih centara, posebno ako počnu da postavljaju barijere za trgovinu i investicije, izjavio je danas britanski ministar spoljnih poslova Dominik Rab za Bi-Bi-Si (BBC).\nBritaniji još nije dat status ekvialencije u regulativi o finansijskim uslugama koji podrazumeva slobodnu trgovinu, jer EU navodi da su joj potrebne informacije o namerama Britanije vezano za divergenciju od evropskih propisa.\nBritanija tvrdi da je dostavila sve potrebne papire, prenosi Rojters.\nRab je takođe rekao da EU rizikuje da potkopa sopstvenu konkurentnost ako podigne barijere kako bi "tu i tamo štrpnula malo poslova Sitiju".\nVlasti EU ranije su jasno stavile do znanja da žele da se finansijska aktivnost s hartijama od vrednosti denominovanim u evrima premeste iz Londona i da izgradi sopstveno tržište kapitala pod direktnom kontrolom Brisela.


Pokloni i akcije na otvaranju prve Diopta radnje u Kruševcu – Kruševac PRESS\nPopust od 20% na naočare i besplatni očni pregledi do 27. aprila\nAutor J. Marković\t Objavljeno 19.04.2018. 0\nPovodom otvaranja prve radnje u Kruševcu, u Ulici Vidovdanskoj 1, Diopta je u subotu, 21. aprila pripremila brojna iznenađenja, poklone, besplatne preglede i popuste za sve žitelje ovog grada!\nPrvih pet kupaca dobija Diopta poklon karticu u vrednosti od 3.000 dinara, dok će naočare za sunce i dioptrijski okviri najpoznatijih svetskih dizajnera iz bogate ponude ove kompanije celog dana biti na sniženju od 20 odsto.\nDiopta će, sa ciljem da što većem broju Kruševljana omogući da prekontrolišu vid, organizovati i besplatne oftalmološke preglede sve do 27. aprila. Građani će moći da se konsultuju sa stručnim lekarskim timom Diopte, zatraže savet, preporuku, ali i odaberu neki od 500 modela dioptrijskih ramova po ceni već od 1.500 dinara.\nU ponudi ove radnje već u prvom trenutku će se naći više od 400 ženskih, muških i dečijih modela naočara za sunce već od 4.150 dinara.\nDiopta radnja u Kruševcu deo je vodećeg maloprodajnog lanca optičarskih radnji u regionu. Diopta je godinama lider na domaćem tržištu i zastupnik najvećih svetskih brendova, kao što su Boss, Carrera, Celine, Givenchy, Jimmy Choo, Marc Jacobs, Max mara, Tommy Hilfiger, Dsquared…\nDiopta ima i bogatu ponudu kvalitetnih sočiva i prateće opreme, okuplja tim vrhunskih oftalmologa i ima najsavremeniju tehnologiju i opremu.


Sportske.net - Šešum ne poleće: "Neće se Belorusi sami pobediti"\nŠešum ne poleće: "Neće se Belorusi sami pobediti"\nNaš kapiten pravilno razmišlja, ne sme jedna pobeda ovoliko da nas podigne, moramo svim silama i na Belorusiju.\nKapiten rukometne rperezentacije Srbije Žarko Šešum rekao je danas da nacionalni tim u predstojećoj utakmici kvalifikacija za Evropsko prvenstvo protiv Belorusije želi da potvrdi dobu igru iz prethodnog meča protiv Poljske.\n"Pogledaćemo par njihovih utakmica. U prošlosti smo uspeli negativno da iznenadimo. Sada je najbitnije da potvrdimo ovu igru i bodove iz Gdanjska. Sada ljudi misle 'lako ćemo', a to uopšte nije slučaj. Neće se Belorusija poraziti sama od sebe. Pre ove nedelje smo govorili da nam je ta pobeda imperativ. Oni će tražiti šansu da nadoknade poraz kod kuće", rekao je Šešum, a preneo je Rukometni savez Srbije (RSS).\n"Bilo je puno iznenadjujućih rezultata, pogledajte, Finska je dobila Austriju. Niko se ne sme shvatiti olako, ni mi nećemo Beloruse", dodao je on.\nUtakmica drugog kola Grupe kvalifikacija za EP u Hrvatskoj izmedju Srbije i Belorusije igraće se u nedelju od 17.00 niškoj hali Čair.\nSrbija je sinoć u Gdanjsku na početku kvalifikacija za EP pobedila Poljsku sa 37:32, a Šešum je rekao da su svi u ekipi iznenadjeni dobrom igrom.\n"Stvarno smo odigrali jednu sjajnu partiju. Svi momci, čitava rukometna javnost i ja iznenadjeni smo kako smo odigrali. Selektor nam je stavio do znanja da ne smemo biti opterećeni. Nadali smo se da možemo da odigramo dobro, ali i pre utakmice smo govorili da niko ne ide u Poljsku sa rečenicom da će da pobedi. Zato su ovo veliki bodovi. Moramo da nastavimo. Da ih potvrdimo u Nišu", rekao je Šešum.\nOn je dodao da je "dosta pomoglo" što je već saradjivao sa novim selektorom reprezentacije Jovicom Cvetkovićem tokom njegovog prvog mandata.\n"Dosta je pomoglo, bilo je tu nas par iz tog vremena. Selektor nije tražio mnogo, već par stvari, jer za tri, četiri treninga ne može da se uradi ništa veliko. Trenirali smo, ali i dosta pričali. Stalno nam je govorio da igramo bez opterećenja, da trčimo i nadigravamo se sa njima. U tome smo tražili svoju šansu i pronašli je", kazao je on.\nŠešum je rekao da se u reprezentaciji nije spominjale "loše stvari" iz prethodnog perioda vezane za srpski rukomet.\n"Sve te loše stvari ni jednog trenutka nismo spomenuli. Ovo je jedna grupa ljudi koja kada sedi zajedno ima skroz drugačije teme. Ne opterećujemo se situacijom i svim onim što se dešava u poslednje vreme. Neki momci se dugo nisu videli. Imali smo puno različitih tema, da nadoknadimo sve ovo vreme što se nismo družili u raznim periodima. Nismo obraćali pažnju na stvari sa strane, već samo na naše zadatke, što se pokazalo kao dobro", zaključio je Šešum.


Opasna „trampizacija“ Bliskog istoka | Politika | DW | 07.06.2017\nMinistar spoljnih poslova Nemačke optužuje predsednika SAD da raspiruje sukob na Bliskom istoku. I dok susedi Katara prekidaju diplomatske odnose s tom zemljom, ministar spoljnih poslova Saudijske Arabije stiže u Berlin.\nŠef nemačke diplomatije Zigmar Gabrijel izjavio je da „trampizacija“ odnosa u krizom već uzdrmanom regionu Bliskog istoka može da bude izuzetno opasna. „Nedavno potpisan gigantski vojni ugovor između američkog predsednika i zalivskih monarhija povećava rizik od nove spirale u naoružavanju“, upozorio je Gabrijel u intervjuu za list „Handelsblat“. Ta izjava stiže uoči posete ministra spoljnih poslova Saudijske Arabije Abdela al Džubeira Berlinu.\nGabrijel je ocenio da je namera bila „da se manje ili više potpuno izoluje Katar“ i da se ta zemlja egzistencijalno ugrozi. „To je potpuno pogrešna politika i to sigurno nije politika Nemačke“, rekao je šef nemačke diplomatije.\nZigmar Gabrijel: To sigurno nije politika Nemačke\nNemačka je članica grupe šest zemalja koja se zalagala za sporazum iz 2015. o deeskalaciji odnosa sa Iranom – regionalnim rivalom Saudijske Arabije. „Produbljivanje sukoba među susedima u stvari je poslednja stvar koja nam treba“, upozorio je Gabrijel.\nPredsednik SAD Donald Tramp u utorak (6.6.) je napisao na Tviteru da je njegov nedavni put „već isplatio“ i ustvrdio da je govor koji je održao u Saudijskoj Arabiji doveo do toga da arapske sile izoluju Katar zbog navodne podrške te zemlje islamističkom ekstremizmu.\nSa druge strane, Pentagon je u utorak (6.6.) ponovio pohvale za Katar. „Njih vidim kao domaćina naše veoma važne baze u Al Udeidu“, izjavio je portparol Pentagona Džef Dejvis. Baza Al Udeid u Kataru najveća je vazduhoplovna baza SAD na Bliskom istoku. U njoj je stacionirano više od 11.000 vojnika američkih i koalicionih snaga, i više od 100 aviona.\n„I dalje smo zahvalni Kataru na njegovoj dugotrajnoj podršci našem prisustvu i trajnoj posvećenosti regionalnoj bezbednosti“, rekao je Dejvis. On je dodao i da Sjedinjene Države nemaju nameru da izmeštaju svoje snage iz Katara.\n„Katar mora da odluči“\nSaudijski ministar spoljnih poslova Abdel al Džubeir izjavio je u utorak u Parizu da Katar „mora da odluči u kom smeru će krenuti“. Saudijski ministar je zahtevao od Dohe da prekine da podržava militantni palestinski Hamas, kao i Muslimansko bratstvo.\nSaudijska Arabija, Ujedinjeni Arapski Emirati, Egipat i Bahrein prekinule su diplomatske veze Katarom, najvećim svetskim proizvođačem prirodnog gasa. U utorak je i Jordan saopštio da smanjuje nivo diplomatskih predstavništava sa Katarom i zatvara dopisništvo televizije Al Džazira čije je centralno sedište u Dohi.\nPovezani sadržaji Nemačka, Politika, Zigmar Gabrijel, Donald Tramp, Nemačka\nKljučne reči Katar, Saudijska Arabija, Nemačka, Zigmar Gabrijel, Donald Tramp, politika\nTrajni link https://p.dw.com/p/2eE4V


"Italija je prva država sa kojom je Srbija sklopila sporazum o strateškom partnerstvu i mogu slobodno da kažem da obe zemlje krajnje iskreno i odgovorno shvataju to partnerstvo kao strateško, i na političkom i ekonomskom planu, i u svim drugim oblastima", kazao je Dačić u intervjuu za italijansku agenciju Ansa.\nOn je naglasio da je ekonomska saradnja dve zemlje u stalnom porastu, pri čemu je Italija tradicionalno jedan od tri najveća ekonomska partnera Srbije, jedan od najvećih investitora u Srbiji, dok je, s druge strane, Italija tradicionalno vodeće izvozno područje srpskih preduzeća. "Želimo da upravo u ovoj oblasti iskoristimo još mogućnosti, a njih ima, kako bi naša razmena bila još veća i kvalitetnija.\nNaše partnerstvo je veoma snažno i na političkoj ravni i na bilateralnom planu, ali i u međunarodnim forumima. Zahvalni smo Italiji i njenim liderima što u kontinuitetu podržavaju naše aspiracije za članstvo u Evropskoj uniji", rekao je Dačić.\nOn je dodao da će raditi na tome da se zajednička sednica vlada dve zemlje organizuje što je pre moguće, izrazivši nadu da bi to moglo da se dogodi do kraja ove godine u Beogradu. "To će biti četvrta zajednička sednica vlada Srbije i Italije i to već dovoljno govori o intenzitetu naših odnosa i o našoj zajedničkoj potrebi da učvršćujemo strateško partnerstvo.\nOva zajednička sednica mogla bi da bude odlična prilika i za organizaciju poslovnog foruma privrednika i kompanija dve zemlje, kako bismo otvorili put za nove poslovne aranžmane i investicije", naveo je šef srpske diplomatije.\nGovoreći o tempu pregovora o pridruživanju Srbije Evropskoj uniji, on je kazao da Srbija nije time zadovoljna, iako je u tom procesu najdalje odmakla od zemalja kandidata. "Što se Srbije tiče, ona je spremna da ide mnogo brže ka članstvu u EU, ali to ne zavisi samo od nas. Prošle godine otvorili smo samo dva pregovaračka poglavlja, iako smo bili spremni za više, ali čitava godina bila je u znaku evropskih izbora, a potom i konstituisanja institucija Unije, tako da je u Briselu bilo veoma malo entuzijazma za pitanje proširenja, za koje smo mi s punim pravom najviše zainteresovani", rekao je Dačić.\nKomentarišući novu metodologiju za pristupanje EU, koju je izradila nova Evropska komisija, on je naveo da u njoj ima pozitivnih nagoveštaja, pre svega u činjenici da Srbija i Crna Gora, koje su najdalje odmakle u procesu, mogu da izaberu da li će svoj put nastaviti po dosadašnjem modelu ili će prihvatiti nova rešenja. "To je fer odluka i mi ćemo proceniti koju ćemo opciju prihvatiti. Ono što je mnogo bitnije i što mi tražimo od EU jeste da se s mnogo više entuzijazma posveti prijemu novih članica i njihovoj pripremi za članstvo, nego što je do sada bio slučaj i zbog čega u velikoj meri naš put ka EU traje ovoliko dugo. Nova Evropska komisija svojim prvim potezima daje optimizam da će se kretati u tom pravcu", naglasio je srpski ministar.\nGovoreći o očekivanjima od nove kosovske vlade koju predvodi Aljbin Kurti, rekao je da od nje ne očekuje ništa, ali da očekuje da svi oni koji imaju uticaj na tu vladu konačno i na delu pokažu taj uticaj i primoraju Prištinu da se ponaša odgovorno. "Dijalog stoji u mestu već više od godinu dana i to isključivo zaslugom Prištine i dopuštanjem da svojim igrarijama i nečuvenim potezima ometa i potpuno blokira ovaj proces. Podsetiću vas da su već duže od godinu dana na snazi necivilizacijske takse od 100 odsto na robu iz Srbije, što je praktično značilo zabranu trgovine, a to se dešava usred Evrope u 21. veku", rekao je Dačić.\nIstakao je stav Beograda da ta iracionalna odluka Prištine mora biti uklonjena da bi dijalog bio nastavljen. "Mi očekujemo da to uskoro bude učinjeno i spremni smo da odmah nastavimo razgovore, jer Srbija je najviše zainteresovana da se do rešenja dođe. Rešenja koje će biti zasnovano na kompromisu, a ne na nametanju, rešenja koje će obezbediti dugoročni mir i stabilnost u našem regionu i koje će našoj deci omogućiti normalnu budućnost, bez straha od reaktiviranja konflikta", naveo je Dačić.\nOn je dodao da pozdravlja to što je predsednik SAD Donald Tramp imenovao ambasadora Ričarda Grenela za svog specijalnog izaslanika za dijalog Beograda i Prištine, jer je time učinjen kakav-takav pomak za izlazak iz dosadašnje pat-pozicije. "Ukoliko bi imenovanje nekog specijalnog predstavnika EU doprinelo na sličan način, mi bismo to takođe rado prihvatili", istakao je Dačić.\nOriginalni intervju možete pogledati ovde.


Uništavanje bugarskih svinja kontrolisaće vojna policija – Portal NAŠE SELO\nSputnik 30. 07. 2019.\nU različitim oblastima u Bugarskoj zabeleženo je više od 20 žarišta afričke kuge svinja, kako na farmama, tako i među domaćim svinjama, prenose lokalni mediji. Zbog širenja afričke kuge u četiri oblasti zemlje: Ruse, Dobrič, Pleven i Razgrad, proglašena je katastrofa.\nPrema mišljenju stručnjaka, ekonomski gubici od izbijanja bolesti iznosiće između 250 i 300 miliona evra.\nVlada Bugarska izdvojila je oko 1,9 miliona evra za borbu protiv afričke kuge svinja.\nRanije je evropski komesar za bezbednost hrane Vitjanis Andrjukajtis izrazio zabrinutost da bi zbog te bolesti Bugarska mogla u potpunosti da izgubi proizvodnju svinja. Ministarka poljoprivrede Desislava Taneva pretpostavlja da je širenje afričke kuge prouzrokovano nepažnjom u sprovođenju mera za sprečavanje širenja.\n„Verovatno se desila nepažnja tokom realizovanja preventivnih mera. Graničimo se sa Rumunijom u kojoj je registrovano 1.600 žarišta zaraze“, izjavila je ministarka.\nOna je dodala da u Bugarskoj postoji 110 registrovanih klanica, od kojih je 67 za svinje.\n„Te klanice će moći da obavljaju svoje aktivnosti samo u prisustvu veterinara i vojne policije“, istakla je Taneva.\nNa farmama u oblasti Ruse uništeno je više od 57.000 svinja, u oblasti Dobrič bi trebalo da bude uništeno 60.000 životinja. Osim toga, kao preventivna mera sve životinje koje žive u krugu od 20 kilometara od mesta na kojima su zabeleženi slučajevi zaraze takođe moraju biti uništene.\nZbog izbijanja afričke kuge u nekoliko oblasti, na svim farmama svinja u Bugarskoj će biti stvorene sanitarne zone. Ta odluka doneta je na sednici Vlade, prenosi „Bugarski nacionalni radio“.\nPosted on May 22, 2019 May 25, 2019 Author Sonja Cvetković\nNaglo povećan uvoz jeftinog meda u Srbiju


Asanžov izgled šokirao njegovog oca, traži izručenje Australiji - Sputnjik Srbija\n07:38 26 Maj 2020\nAsanžov izgled šokirao njegovog oca, traži izručenje Australiji\n11:35 14.04.2019 (osveženo 13:54 14.04.2019) Preuzmite kraći link\nDžon Šipton, otac osnivača Vikiliksa Džulijana Asanža, pozvao je australijske vlasti da vrate njegovog sina kući, javlja „Si-Bi-Es njuz“.\nDeset milijardi dolara za glavu Džulijana Asanža (video)\n„Ministarstvo inostranih poslova i premijer Australije treba nešto da urade. Može se naći rešenje koje će sve da zadovolji. Na sastanku senatora i visokih zvaničnika MIP-a je obavljen razgovor o ekstradiciji Džulijana Australiji“, izjavio je Šipton.\nAsanžov otac je rekao novinarima i da ga je šokirao izgled njegovog sina, dok je preko televizije pratio njegovo hapšenje.\n„Imam 74 godine, a izgledam bolje nego on sa 47. Šokiran sam“, dodao je Šipton.\nPremijer Australije Skot Morison je ranije saopštio da Asanž nije dobio neku specijalnu pomoć od Kanbere, te da će mu biti pružena pomoć kao i svakom drugom Australijancu u sličnoj situaciji.\nPodsetimo, Džulijan Asanž je 11. aprila ove godine uhapšen na osnovu naloga koji je izdat 2012. godine zbog nepojavljivanja pred sudom, kao i na osnovu zahteva švedskih i američkih vlasti. Sud je istog dana proglasio Asanža krivim za narušavanje uslova puštanja na slobodu uz kauciju. Britanija je zatražila od SAD da joj do 12. juna dostave sve neophodne dokumente za Asanžovo izručenje.\nDžulijan Asanž, Australija\n07:13 RIK: U Srbiji, bez KiM, biće otvorena 8.253 biračka mesta\n07:00 Između redova iznenadnog pisma: Evropa neće da joj se Dejton ponovi na Kosovu


Rhodia | Proizvoђachi - Resinex\nRhodia Solvay, deo grupe Solvay, je specijalizovana hemijska kompanija sa obrtom od 6,5 milijardi €. Rhodia je kompanija aktivna širom sveta sa više od 65 proizvodnih lokacija.\nRhodia Solvay je osnovana 1. januara 1998. posle podele proizvodnje hemikalija, vlakana i polimera u francuskoj kompaniji Rhône-Poulenc.\nU sledećih deset godina, profil kompanije Rhodia znatno se promenio i ona je obavila nekoliko značajnih akvizicija i usredsredila se na lidersko mesto na ključnim tržištima s visokim rastom kao što je proizvodnja blagih površinski aktivnih materijala, fosforna hemija i guar guma i derivati, kao i silicija visokih performansi, retke formulacije zasnovane na zemlji i difenoli. Rhodia Solvay je takođe druga po redu u proizvodnji poliamida i treća u proizvodnji celuloznog acetatnog vlakna.\nGodine 2011, Rhodia je postala treći sektor u grupi Solvay posle uspešnog licitiranja za kupovinu kompanije.\nAktivnosti firme Rhodia Solvay podeljene su između 11 poslovnih jedinica:\nRhodia Engineering Polymers je deo grupe Rhodia Solvay. Rhodia Engineering Polymers je jedan od svetskih lidera (drugo mesto) u proizvodnji poliamida 6.6 i polimera zasnovanih na poliamidu 6.6.\nRhodia Enginnering Polymers je takođe potpuno integrisan za proizvodnju monomera potrebnih za proizvodnju poliamida 6.6\nVodeći brendovi firme Rhodia Engineering Polymers jesu:\nTechnylStar: poliamid 6.6 i 6 sa visokom protočnošću\nSa delimičnim bio-izvorima, rezervisana za visokotehnološke aplikacije u automobilskoj industriji, proizvodnja materijala Technyl® eXten započela je 2010. kako bi se doprinelo smanjenju nepovoljnih uticaja industrije na životnu sredinu.\nZahvaljujući tome Rhodia Engineering Polymers ima veoma široku ponudu proizvoda posebno projektovanih za automobilsku industriju, elektriku i elektroniku, ambalažu ili sport i razonodu. Rhodia Engineering Polymers ima i veliko iskustvo u razvoju aplikacija za recikliranje korišćene inženjerske plastike.


Hronična bolest koja menja životne navike: Kako žive oboleli od celijaklije u Srbiji?\nIzvor: Radio Televizija Vojvodine, 20.Okt.2020, 10:42\nVerovatno ste čuli da danas mnogi izbegavaju gluten, a pre nego što ih napadnete, zastanite jer možda boluju od celijakije. Celijakija je je doživotna nepodnošljivost glutena, to je autoimuna i hronična bolest koja menja životne navike. Šta nakon ove dijagnoze, otkrila je za novu.rs Mirela Marković iz Udruženja Srbije za celijakiju.\nKada saznate da bolujete od celijakije, možda ćete biti zbunjeni i izgubljeni jer morate značajno da izmenite svoje navike u ishrani. U pitanju je bolest koja izaziva hronični proliv ili zatvor, bolove u stomaku, mučninu, anemiju, naglo mršavljenje – a ne postoji lek.\n“Celijakiju kao autoimuno oboljenje prate i neke komplikacije. Vrlo često je celijakija udružena...


Copenhagenize objavio listu najboljih gradova za bicikliste - Bajsologija\nSvetska lista gradova koji su najpogodniji za bicikliste, Copenhagenize Index 2013 je nedavno objavljena. Na listi je rangirano 150 gradova a u njenom sastavljanju učestvovalo je preko 400 pojedinaca koji su prosleđivali informacije iz gradova širom sveta.\nKada se radi o vodećim gradovima, u odnosu na prethodni Index 2011, ovogodišnja lista nije donela velika iznenađenja – prva dva mesta ostala su nepromenjena: Amsterdam i Kopenhagen. Od gradova iz našeg okruženja Budimpešta je, kao biciklistički lider ovog dela Evrope najbolje rangirana – nalazi se na trinaestom mestu.\nGradovi su rangirani u 13 kategorija, od kojih su neke „klasične“, kao što je infrastruktura, postojanje programa za iznajmljivanje bicikala, bezbednost biciklista, uzimanje u obzir prilikom urbanog planiranja potreba biciklista i slične.\nTvorci Copenhagenize Indexa 2013, kao pobornici ponovnog uspostavljanja biciklizma kao jednostavnog, efikasnog i prihvaćenog sredstva prevoza u gradovima, upoređivali su i druge, manje klasične kategorije. Tako su se kao kriterijumi koji su ocenjivani našli i oni koji se odnose na postojanje ili nepostojanje organizacija koje utiču na promociju vožnje bicikala, rodni balans među biciklistima i biciklistkinjama, biciklističku kulturu u gradovima i društvenu prihvatljivost bicikliranja.\nCopenhagenize, konsultantska kompanija koja je specijalizovana za biciklizam i koja stoji iza Indexa 2013 navodi da su svi gradovi nekada bili prijateljski za bicikliste, pre nego što su inženjeri i planeri počeli da menjaju planove tako da ih prilagode automobilima, a od pešaka, biciklista i korisnika javnog prevoza načinili građane trećeg reda.\nZbog toga se nadaju da će njihova lista biciklistički prijateljskih gradova pomoći da se zabeleže napori gradova u cilju ponovnog uspostavljanja biciklizma kao ravnopravnog sredstva prevoza.\nNama ostaje da se nadamo da će i gradovi u kojima živimo možda nekada biti na ovoj listi.\nCopenhagenize 2013 lista izgleda OVAKO: (LINK na http://copenhagenize.eu/index/)


Srpski član Predsjedništva BiH Milorad Dodik rekao je danas da Srbi pripadnici Oružanih snaga BiH moraju da se bez oklijevanja i u svakom trenutku vode interesima srpskog naroda, ne nanoseći štetu drugim narodima.\n"Uvjeren sam da su oni veoma posvećeni zaštiti srpskih nacionalnih i interesa Srpske. Mi ćemo, s druge strane, raditi na tome da poboljšamo materijalni položaj pripadnika Oružanih snaga u skladu sa mogućnostima", rekao je Dodik novinarima nakon prijema u kasarni "Kozara", koji je povodom pravoslavnog Božića organizovala Komanda Šeste pješadijske brigade sa komandama i jedinicama Oružanih snaga BiH.\nDodik je rekao da će glavne političke odluke Narodne skupštine, koje se odnose i na postupanje u Oružanim snagama i u zajedničkim institucijama, biti obaveza svih predstavnika Srpske na nivou vlasti BiH.\n"Pa i za mene i svakoga ko je u zajedničkim institucijama u ime Srpske i ko je izabran voljom srpskog naroda", rekao je Dodik i naveo da je svako suprotno i pojedinačno postupanje štetno i upereno protiv Srpske, te akt izdaje.\nDodik je istakao da je važno da Srbi u Oružanim snagama budu okupljeni i obilježavaju svoje nacionalne i vjerske praznike.\n"Ovo su praznični dani posvećeni miru i važno je da se u okviru Oružanih snaga promoviše mir kao najbitnija vrijednost. Naša politika je politika mira, stabilnosti i saradnje, kao i obaveza koje Oružane snage imaju u skladu sa dokumentima koje donosi Predsjedništvo BiH", rekao je Dodik.\nOn je čestitao građanima pravoslavnu Novu godinu, uz želju da ih prati mir, zdravlje i porodična sreća.\nZamjenik ministra odbrane BiH Mirko Okolić rekao je da srpski predstavnici u Ministarstvu trebaju da budu složni, opravdaju povjerenje institucija Srpske i štite interese Republike i Srba, ali ne nauštrb interesa drugih naroda.\n"Svi naši pripadnici Oružanih snaga će sa moje strane imati podršku", rekao je Okolić.\nOn je istakao da je važno da se ne zaboravi na prošlost i da se gleda u ljepšu budućnost, navodeći da se slavljenjem Božića svima upućuju želje za mirom i ljubavlju među ljudima.\nNjegovo preosveštenstvo episkop bihaćko-petrovački Sergije čestitao je Božić pripadnicima Oružanih snaga BiH iz Srpske uz pozdrav - "Mir Božiji, Hristos se rodi".\nOn je svima poželio mir i da bude dobra volja među ljudima.\nDodik, Cvijanović i Višković čestitali teniskoj reprezentaciji Srbije


PRVI U EVROPI - Humanitarci Meridiana mesecima pomažu celom Balkanu : Nadlanu.com\nPRVI U EVROPI - Humanitarci Meridiana mesecima pomažu celom Balkanu\nObjavljeno 17. feb 2021. / 14:00:10\nDonacije zdravstvenim centrima i udruženjima građana, podrška za projekte od opšteg društvenog značaja, stipendije za najbolje studente…\nNema granica kada je u pitanju humanost kompanije Meridian. Zaposleni kao volonteri obilaze celu Srbiju i region, i pomažu sve one kojima se život sa početkom pandemije iz korena promenio i podseća na važnost društvene odgovornosti, humanosti i pomoći zajednici.\nMeridian je, u saradnji sa ministarkom zaštite životne sredine Irenom Vujović, uručio poklone Udruženju "Uvek sa decom", i obradovao mališane na lečenju na Institutu za onkologiju i radiologiju Srbije.\nMeridian je posetio i domove zdravlja u Loznici, Ubu, Sopotu, Negotinu, Jagodini, Zaječaru, Smederevskoj Palanci, Mladenovcu, Infektivnu kliniku KCS... Uručene su veoma vredne donacije u vidu deficitarne medicinske opreme, kao i ležajevi za adekvatni prihvat što većeg broja pacijenata.\ndonacijedonacije zdravstvodruštvena odgovornosthumanosthumanost koronaIrena Vujovićmeridian donacijemeridian kladionicameridianbettop_slider


Dispanzer za žene na novoj adresi - TV Kikinda\nOd početka vanrednog stanja Dispanzer za žene koji je radio u okviru Opšte bolnice izmešeten je u zgradu Medicine rada u ulici Generala Drapšina. Kako ističe direktorica Doma zdravlja dr Biljana Marković napominje nijednog momenta ovaj dispanzer nije prestajao sa radom. Prvo što je moralo biti urađeno je fizička podela prostora koje se koristi za potrebe Dispanzera za žene i prostora u koji će se i dalje nalaziti Medicina rada. Osim toga urađen je projekat kojim će se odvojiti ulazi za jedne i druge pacijente\n-Očekujem da radovi uskoro počnu. Čekali smo da se proglasi kraj vanrednog stanja i sada su stekli uslovi za to. Sa radom je ovih dana počela i Medicina rada tako da smo insistirali da uređenje objekta počne što pre. Predviđena su dva zasebna ulaza u zgradu jedan za trudnice, a drugi za one koji odlaze u Medicinu rada. Trenutno svi koji dolaze u ovaj objekat ulaze na isti ulaz, ali moram da napomenem da u Medicinu rada dolaze zdravi ljudi koji dolaze po lekarska uverenje – napominje dr Marković.\nNaša sagovornica ističe da je Dispanzer za žene opremljen svom neophodnom opremom. Pored postojeća dva ginekologa uskoro sa specijalizacije stiže i treći ginekolog tako da će ova služba moći bolje da funkcioniše nego do sada.\nmaj 18, 2020 Aleksandra Djuran\n← Predstavljanje dokumenta “Kodeks etike političkih organizacija privrženih demokratskom izbornom procesu u Republici Srbiji” Gradonačelnik Pavle Markov posetio fabriku “Mecafor” →


Bajer pobedio Augsburg (VIDEO) - SPORTSKI ŽURNAL\nPosle tri vezana remija na početku prvenstva, Bajer je ostvario drugu uzastopnu pobedu i četvrti je na tabeli sa devet bodova\nFudbaleri Bajera iz Leverkuzena pobedili su večeras na svom terenu Augsburg sa 3:1, u utakmici petog kola Bundeslige.\nBajer je poveo u 16. minutu golom Lukasa Alarija u 16. minutu iz penala, a izjednačio je Danijel Kaliguri pogotkom u 51. minutu. Novo vođstvo domaćima doneo je Alario svojim drugim golom na meču u 74. minutu, a konačan rezultat postavio je Musa Dijabi u četvrtom minutu nadoknade vremena.\nPosle tri vezana remija na početku prvenstva, Bajer je ostvario drugu uzastopnu pobedu i četvrti je na tabeli sa devet bodova.\nAugsburg je pretrpeo drugi poraz u ligi, poslednje tri utakmice je bez pobede i 11. je na tabeli sa sedam bodova.\nAjntraht izgubio Ligu šampiona u goleadi od drugoligaša Šalkea (VIDEO)\nŠou Halanda i Sanča za trofej Borusije u Kupu Nemačke


Gradjani Novog Pazara ove godine bez subvencija za zamenu stolarije\nBeta 24. maja 2021. 14:50\nNovopazarci koji su ove godine planirali da zamene dotrajalu stolariju u porodičnim kućama i stanovima, a uz subvenciju ministarstva i lokalne samouprave, moraće da sačekaju, objavio je danas radio Sto plus.\nGrad Novi Pazar nije se prijavio na ovogodišnji poziv Ministarstva rudarstva i energetike za subvencionisanje energetske efikasnosti za gradjane, a u cilju ostvarivanja uštede energije i njenog racionalnog korišćenja, te smanjenje emisije gasova sa efektom staklene bašte.\nU lokalnoj samoupravi su tom radiju rekli da su ove godine odustali od prijave, a da se već pripremaju za narednu, kada će biti i više novca za ovu namenu, jer se očekuje podrška medjunarodnih finansijskih institucija.\nOvaj grad će ipak uskoro raspisati konkurs za zamenu ložišta i finansirati gradjanima 50 odsto cene kotla na pelet, što treba da utiče na smanjenje zagašenja vazduha.\nResorno ministarstvo je ove godine za subvencionisanje energetske efikasnosti izdvojilo 54 miliona dinara, koje će biti dodeljene lokalnim samoupravama, a zatim će gradjani moći da konkurišu za njih.\nGradjani će morati da obezbede 50 odsto sredstava za troškove mera energetske efikasnosti, dok će ostatak pokriti ministarstvo i lokalne samouprave.


NOVA PRAVILA ZA REGISTRACIJU VOZILA U SRBIJI: Ko ne ispuni te standarde, neće moći da ga registruje!\nRegistracija vozila, Foto: Youtube/printscreen\nProsečna starost blizu 2,2 miliona vozila u Srbiji je oko 17 godina\nObjavljeno: 14.01.2021. 09:29h\nKako saznajemo, u Srbiji će od jula važiti nova pravila po kojima neće moći da se registruju vozila po bez katalizatora ili DPF filtera, delova izduvnog sistema koji smanjuju emisiju štetnih gasova.\nSrbija je još 2018. godine usvojila stroža pravila za tehnički pregled koja podrazumevaju merenje emisije izduvnih gasova, kao i ispravnost sistema za izduvne gasove, ali je početak primene odložila do jula 2021. godine. To znači da će vozila morati da ispune standarde za izduvne gasove iz fabričke specifikacije, kao i da imaju sve delove sistema za odvođenje i regulisanje izduvnih gasova, kao što su katalizatori i DPF filteri.\nPravilnikom o podeli motornih i priključnih vozila i tehničkoj ispravnosti strožiji standardi važiće za sva vozila koja su u Srbiji prvi put registrovana posle 1. marta 2014. u odnosu na ona registrovana pre ovog datuma, bez obzira kada su proizvedena.\nSrbijaRegistracija vozilaVozilaNova pravila za registracijuPravilnikom o podeli motornih i priključnih vozila i tehničkoj ispravnosti


sistem Patriot - Sputnjik Srbija\n09:11 18 Januar 2021\nTurska demantuje: Nismo tražili „Patriot“ od SAD\nInformacije o zahtevu Turske Sjedinjenim Američkim Državama za isporuku protivvazdušnih raketnih sistema „Patriot“ za obuzdavanje sirijskih trupa nisu istinite, izjavio je za Sputnjik portparol turskog Ministarstva odbrane.\nAnkara: Nesuglasice s Vašingtonom zbog S-400 rešavaćemo diplomatijom\nTurska namerava da nesuglasice sa Sjedinjenim Američkim Državama u vezi s kupovinom ruskih protivraketnih sistema S-400 rešava diplomatskim putem, izjavio je portparol Ministarstva inostranih poslova Turske Hami Aksoj.\nLitvanija pozvala na razmeštanje sistema „Patriot“ na podmornicama\nPredsednica Litvanije Dalija Gribauskajte pozvala je da se za povećanje odbrane baltičkog regiona razmeste američki lanserni raketni sistemi „Patriot“ na podmornicama.\nNovi „Patriot“ istovremeno i u američkoj i poljskoj vojsci\nNajnovija verzija protivvazdušnih sistema „Patriot“ ući će istovremeno i u arsenal američke, i u arsenal poljske vojske, izjavio je ministar odbrane Poljske Mariuš Blaščak.\nAmerički PRO kompleksi u Poljskoj vredni 10,5 milijardi dolara\nSjedinjene Američke Države odlučile su da isporuče Poljskoj protivraketne komplekse „Patriot“ u vrednosti od oko 10,5 milijardi dolara, saopštila je Uprava za vojnu saradnju Ministarstva odbrane SAD.\nPoljska dobija američki sistem „Patriot“\nSporazum o isporuci sistema za protivvazdušnu odbranu Poljskoj potpisan je tokom posete američkog predsednika Donalda Trampa Varšavi.\nAmerika razmestila sistem „Patriot“ u Južnoj Koreji\nAmerička vojska razmestila je u Južnoj Koreji protivvazdušne komplekse tipa „Patriot“ kako bi odgovorila na pretnje od raketnog napada Severne Koreje, saopštili su južnokorejski mediji.\nIzjave predsednice Litvanije Dalje Gribauskajte o koristi razmeštanja PRO sistema „Patriot“ na Baltiku svedoči o stremljenju ka povećanju napetosti u regionu i na granicama Rusije, izjavio je za Sputnjik direktor Odeljenja za pitanja neširenja i kontrole naoružanja Ministarstva spoljnih poslova Rusije Mihail Uljanov.


Stvaranje digitalnih lokalnih skupština - Glas Podrinja\nŠabačka Skupština na Konferenciji u Novom Sadu\nDvodnevnoj Konferenciji „Stvaranje digitalnih lokalnih skupština“, koja je, u organizaciji, Grada Novog Sada, Skupštine Grada Novog Sada i Programa Ujedinjenih nacija za razvoj (UNDP) u Srbiji, održana u Novom Sadu, prisustvovali su predstavnici šabačke gradske Skupštine - predsednik Nemanja Pajić i sekretar Zlatko Ranković.\nCilj ovog skupa bio je da se prikaže kako digitalne tehnologije i društvene mreže dovode do značajnih promena u okruženju i kulturnom miljeu skupština na lokalnom nivou i da se postavi platforma za saradnju u cilju razmene iskustava i saradnje na promovisanju principa transparentnosti i odgovornog upravljanja u lokalnim skupšinama.\nUčesnike Konferencije, u ime organizatora i domaćina, pozdravili su predstavnici Grada Novog Sada, Skupštine Grada Novog Sada, Skupštine Vojvodine, Narodne Skupštine Republike Srbije i ministar za državnu upravu i lokalnu samoupravu Branko Ružić, kao i predstavnici ambasade Švajcarske u Srbiji i UNDP.\nU radnom delu Konferencije brojni stručnjaci u ovoj oblasti ukazali su na značaj digitalizacije i prednosti e-parlamenta, a predstavnici gradova i opština preezentovali su svoja iskustva u radu.\nPrisustvo predstavnika šabačke Skupštine ovoj konferenciji predstavlja nastavak saradnje sa Programom Ujedinjenih nacija za razvoj (UNDP), u okviru koje su u ranijem periodu, različitim stručnim konferencijama prisustvovali predstavnici svih odborničkih grupa u šabačkom parlamentu.\nKonferencija je održana u okviru projekta: „Jačanje nadzorne uloge i javnosti u radu Narodne skuštine – druga faza“, koji je podržala Švajcarska agencija za razvoj i saradnju (SDC).


NSinfo: Zabrana pušenja u svim ugostiteljskim objektima - najbolji način da se iskoreni problem\nZabrana pušenja u svim ugostiteljskim objektima - najbolji način da se iskoreni problem\nPrimena Zakona o zabrani pušenja menja svest ljudi\nNepušači u Novom Sadu su, prema tvrdnjama specijaliste strukovne sestre u Savetovalištu za odvikavanje od pušenja Doma zdravlja „Novi Sad“ Vesna Imbronjev, direktno ugroženi duvanskim dimom jer su, po istraživanjima, svi ugostiteljski objekti u gradu pušački. Ona ističe da bi se primenom najavljenih izmena Zakona o zaštiti stanovništva od izloženosti duvanskom dimu, najbolje iskorenio problem pušenja jer je njime predviđena potpuna zabrana pušenja na svim javnim mestima pa i u ugostiteljskim objektima.\n– Problem je u primenjivosti pomenutog zakona jer je, navodno, broj inspektora koji idu na teren i sankcionišu njegovo kršenje veoma mali, mada je u Novom Sadu i ranije bilo sporadičnog kažnjavanja onih koji su pušili na mestima gde to nije bilo dozvoljeno – kazala je sagovornica Dnevnika, ističući da primena Zakona o zabrani pušenja menja svest ljudi. – Kada je Zakon iz 2010. godine stupio na snagu, veliki broj Novosađana nam se javljao u Savetovalište za odvikavanje od pušenja jer su, po sopstvenim rečima, bili osramoćeni i nisu želeli da ih ljudi gledaju dok puše na ulicama i upiru prstom u njih.\nPo rečima dr Srmene Krstev iz Republičke stručne komisije za kontrolu duvana, nacrt izmena i dopuna Zakona o zaštiti stanovništva od izloženosti duvanskom dimu, koji je izradila Radna grupa Ministarstva zdravlja i predala ga 30. decembra 2015. godine, još uvek nije usvojen jer, kako je kazala, ne postoji volja da bude usvojen. Naime, trebalo je da bude prihvaćen još lane, a zakonskim odredbama iz 2010. godine, vlasnici ugostiteljskih objekata 50 odsto svog prostora mogu osposobiti za pušenje, ukoliko je površina objekta veća od 80 kvadratnih metara, te ih je time još uvek moguće odrediti kao pušačke ili nepušačke.\nVesna Imbronjev kaže da je pušenje danas socijalno prihvatljivo ponašanje, što otežava njegovo iskorenjivanje, a u Novom Sadu, po podacima Savetovališta za odvikavanje od pušenja, situacija je alarmantna, kao i svuda u svetu.\n– Mi mesečno imamo između 200 i 250 polaznika u grupama, od čega se 80 odsto odvikne od pušenja odmah posle pet dana savetovanja, a 40 odsto godinu ili više ne konzumira cigarete – tvrdi Vesna Imbronjev.\nZainteresovani za odvikavanje od pušenja mogu se prijaviti na brojeve telefona 479-06-68 i 064/808-81-20 jer od 20. februara Savetovalište u Domu zdravlja, Rumenačka 102, prima nove polaznike.


Online kupovina i bezbedno korišćenje interneta – radijski intervju sa Danielom Erdudac | ErdSoft :: Your Digital Agency\nGlavna stranica Blog Online kupovina i bezbedno korišćenje interneta – radijski intervju sa Danielom Erdudac\n“Pre nekoliko meseci, kad su vladali panika i stroge mere, ljudi su skoro sve potrepštine nabavljali preko interneta. Danas je situacija drugačija, ljudi su hrabriji, izlaze iz svojih kuća a mnogi su se vratili kupovini u prodavnicama i na pijacama. Međutim ima i onih, koji su se navikli na online kupovinu i ostali su verni ovom načinu nabavke.”\n“Promet web prodavnica i dalje pokazuje tendenciju rasta, u slučaju, kada prodavnica ima dovoljno proizvoda na lageru. Javila se situacija, u kojoj je potražnja određenih proizvoda porasla, a budući da Kina manje isporučuje, nekih proizvoda nema dovoljno – ovakvi proizvodi su na primer bicikli i oprema za fitnes. Kod ovih proizvoda rok nabavke može da bude i nekoliko meseci. Ovo je kod nekoliko naših partnera značajan problem, jer je potražnja porasla, ali je nabavka proizvoda otežana.”\n“Iako su se mnogi vratili u prodavnice, promet web prodavnica i dalje raste, ali u nešto sporijem tempu, nego u prolećnom periodu, dok je trajao prvi talas epidemije.”\n“Internetske prevare postoje već dugo, ali sada su ponovo postale popularne – ne toliko zbog situacije sa virusom, koliko zbog sve većeg broja starijih osoba na internetu. Osobe starije životne dobi su sklonije naivnom ponašanju na internetu i lakše poveruju lažnim vestima, porukama u kojima se od njih traže pare, porukama, koje sadrže viruse ili nepostojećim uslugama. Kako bismo izbegli da postanemo žrtve prevaranata, moramo da budemo pažljivi. Savetuje se kupovina i informisanje na sajtovima, koji su renomirani, a poruke, koje šalju nepoznate kompanije i osobe, uvek treba tretirati sa velikom dozom skepticizma. Ako neka osoba putem poruke traži pomoć ili pare, bez obzira na razlog, uvek je sumnjiva. Ukoliko starije osobe dobiju ovakvu poruku, predlaže se da se posavetuju sa mlađim članovima porodice, koji imaju više iskustva u online svetu i lakše mogu da filtriraju sumnjive ponude.”\n“Pojavom virusa covid-19 su se pojavili i različiti testovi za kućnu upotrebu, čudesna dezinfekciona sredstva i lekovi. Na žalost, ukoliko nam neka kompanija pošalje poruku sa ponudom ovih “lekova”, možemo da se oslonimo samo na svoju opreznost. U ovakvim situacijama treba da budemo skeptični, da se posavetujemo sa članovima porodice i proverimo, da li data kompanija ima odgovarajući matični broj.”\n“Naivnih ljudi je uvek bilo i biće, a na internetu se mnoge lažne stvari predstavljaju kao stvarne. Iako mlađi bolje prepoznaju sumnjive situacije, i oni mogu da postanu žrtve prevaranata, jer su neke prevare teško uočljive. Svaku sumnjivu informaciju i poruku treba proveriti iz više izvora.”\n“Kod registrovanih web prodavnica je kupac bezbedniji, budući da uvek postoji opcija za povrat proizvoda. Želeo bih da upozorim kupce, da je preporučljivo robu otpakovati čim stigne, ako je moguće u prisustvu kurira. Ukoliko kurir žuri, proizvod treba da otpakujemo i proverimo čim uđemo u svoj dom. Ukoliko postoje fizička oštećenja, potrebno ih je odmah uslikati i obavestiti korisnički servis kurirske službe i web prodavnice. Ukoliko je roba stigla oštećena, zaposleni kurirske službe sastavlja zapisnik i pokreće se postupak, u kojem kupac ne treba da učestvuje. Kupac od web prodavnice dobija nov proizvod, a razloge i posledice oštećenja utvrđuju kurirska služba i vlasnik web prodavnice."


Supermarket je poznat kao mesto koje spaja gastronomiju, modu i stil života; i već je organizovao brojne događaje na temu kulture i gastronomije, od dana nacionalnih kuhinja Nordijskih zemalja do velikih gastro festivala posvećenih modernoj kuhinji i prehrambenoj produkciji. Ovaj festival će biti nešto sasvim jedinstveno zbog broja kuvarskih reprezentacija koje će predstaviti razne svetske kuhinje domaćoj publici i širine spektra ukusa koji će publika moći okusiti.\nPodršku festivalu, pružio je trgovinski lanac IDEA u sklopu društveno odgovorne kampanje “Beograd, grad novih IDEA”, u okviru koje podržava manifestacije od značaja za društveni i kulturni život prestonice. Bogat asortiman trgovinskog lanca IDEA predstavlja pravo mesto za kupovinu artikala neophodnih za pripremu specijaliteta iz različitih krajeva sveta.\nPodršku festivalu su takođe pružili Vinarija Temet iz Jagodine, Metalac iz Gornjeg Milanovca, kao i Turistička organizacija Beograda.\nVidimo se na otvaranju manifestacije kada ćemo saopštiti kojim danima će se predstaviti koja zemlja, i tom prilikom ćemo podeliti poklon vaučere za degustacione večere tokom festivala.\nMeksiko, Škotska, Sjedinjene Američke Države, Gana, Francuska su samo neke od zemalja koje su potvrdile svoje učešće, i koje nam obećavaju zanimljivo gastronomsko putovanje kroz njihove nacionalne kuhinje.


Vesti online / Vesti / Ekonomija / Nemačka ključni partner Srbije\nEkipa "Vesti" i agencije A\nDr Andreas Pnikvart, Aleksandar Vučić, Marko Čadež, generalni konzul Srbije Branislava Perin Jarić i Bodo Hombah\nU odličnoj organizaciji Privredne komore Srbije i Severne Rajne-Vestfalije, ovaj Forum je privukao veliki broj predstavnika nemačkih i srpskih firmi, koji su ovaj susret iskoristili za proširenje međusobne saradnje i uspostavljanje novih privrednih kontakata.\nU pozdravnom govoru prisutnima se najpre obratio predsednik Privredne komore Severne Rajne-Vestfalije gospodin Tomas Mejer, naglasivši da Srbija postaje sve značajniji privredni partner sa kojim je ova nemačka pokrajina ostvarila promet u visini od 350 miliona evra u proteklih pet godina.\nPoseban akcenat Tomas Mejer je stavio na to da je u Srbiji uvedeno dualno obrazovanje koje podrazumeva učenje kroz rad i gde je propisano da učenik ima pravo na mesečnu naknadu u neto iznosu od najmanje 70 odsto minimalne cene rada, što će omogućiti stvaranje kvalifikovanih stručnih kadrova i majstora koji su izuzetno bitni kako za nemačka preduzeća, tako i za sva srpska preduzeća i srednji stalež u zemlji.\nPredsednik Srbije rekao je da je Srbija zadovoljna trgovinskom razmenom s Nemačkom, a da sa Severnom Rajnom-Vestfalijom očekuje povećanje ekonomske saradnje.\n- Trgovinska razmena Srbije sa Severnom Rajnom-Vestfalijom je 620 miliona evra. Zahvalan sam ministru predsedniku što je rekao da možemo da idemo i preko 835 miliona - rekao je Vučić na konferenciji sa premijerom Severne Rajne-Vestfalije Arminom Lašetom i dodao:\nOdogovori na sva pitanja: Podijum diskusija Vučića i Hombaha\n- Sa nama je na ručku bio i Forverk, koji ovih dana kreće sa izgradnjom fabrike u Čačku, Kromber Šubert otvaramo za neki dan u Kruševcu, tako da su to sve kompanije odavde iz Severne Rajne. To su neke od konkretnih stvari, a i Falke je bio sa nama na ručku, koji već mnogo godina radi uspešno u Srbiji - dodao je.\nPinkvart: Ogromne mogućnosti\nMinistar za privredu, inovacije, digitalizaciju i energiju profesor dr Andrea Pinkvart je takođe pozdravio skup ukazujući na važnost saradnje sa Srbijom i srpskim preduzećima, kao i na ogromne mogućnosti, potencijal i raznolikost saradnje na svim poljima.\n- Kompanije iz Severne Rajne-Vestfalije koje su investirale u Srbiju su visokokvalitetne i svetski poznate, i kad one kažu "Idemo u Srbiju", to je dobar signal - rekao je Lašet.\nGlavni događaj ovog foruma je bila podijum-diskusija predsednika Srbije Aleksandra Vučića i dobro poznatog nemačkog političara Bode Hombaha, nekadašnjeg ministra privrede Severne Rajne-Vestfalije, direktora VAC-medijske grupe i EU-koordinatora za stabilnost jugoistočne Evrope, a danas predsednik Bonske akademije za istraživanje i učenje praktične politike.\nPredsednik Srbije je odgovarao na pitanja, naglašavajući da je Srbija uvek otvorena za saradnju i investicije nemačkih partnera.\nGostima se obratio i predsednik Privredne komore Srbije Marko Čadež, iznevši činjenicu da nemačka preduzeća u Srbiji danas zapošljavaju duplo više ljudi nego samo pet godina ranije. U pozdravnom govoru je naglasio da firme Metro, Simens, Boš, Stada, Henkel i druge "nisu došle u Srbiju da bi se samo dobro zabavile i uživale u lepotama, već da bi zajednički zaradile novac".\nNakon podijum-diskusije, rad na Forumu je nastavljen kroz međusobno upoznavanje i predstavljanje srpskih firmi i nemačkih preduzeća Severne Rajne-Vestfalije koje uveliko sarađuju, kao i onih kojima je to u planu.\nForum je, može se reći, bio još jedna misija predsednika Srbije Aleksandra Vučića, koja će veruje se, privući pažnju novih investitora u srpsko bolje sutra.\n"Nijedan Aleksandar nije preživeo"\nAleksandar Vučić je u velikom intervjuu za "Fajnenšel tajms" izjavio da se njegov kabinet u Predsedništvu nalazi na mestu gde je kraljevski par 1903. pogubljen.\n- Kralj Aleksandar i kraljica Draga su bačeni sa ovog balkona. Nijedan Aleksandar nije preživeo na vlasti - rekao je predsednik Srbije.\n"Sa balkona sedišta predsednika u sumornom Novom dvoru u Beogradu, Aleksandar Vučić posmatra pod konac uređenu baštu. Sa ovog mestu, kaže šapatom, srpski kralj Aleksandar i kraljica Draga bačeni su kada je izvršen vojni puč. Kada se kralj uhvatio za ogradu, odsekli su mu prste, a telo njegove žene je osakaćeno", piše "Fajnenšel tajms", a prenosi "Nedeljnik".\nList podseća i na ubistvo premijera Zorana Đinđića i zaključuje da je evropska budućnost Srbije, odnosno njena zapadna orijentacija daleko od sigurne, "trnovit je put Srbije koja je tradicionalno uvek bila između velikih evropskih sila, Rusije i Osmanlijskog carstva".\nOsim toga, list ističe da je Vučić osvojio 55 odsto glasova na prošlogodišnjim predsedničkim izborima, zbog čega je "gospodar političke arene".\nKako navode, "devet televizijskih ekrana u njegovoj kancelariji sugerišu na to da je on čovek koji vodi računa o svemu - i svima".\nVučić je za "Fajnenšel tajms" pričao i o Kosovu kojim je, kako kaže, "opsednut".\n- Opsednut sam Kosovom. Bez rešavanja tog problema, sve što sam postigao do sada neće biti održivo. Prva kriza će nas ubiti - kaže Vučić za FT u tekstu koji je objavljen na sajtu ovog lista.\nBez pravog rešenja sa Zapada\n- Kada bude postojalo nešto što bih u zvaničnoj formi dobio, a da je na bilo koji način prihvatljivo ili nešto o čemu bismo morali da razgovaramo i da se izjašanjavamo, biće mi veoma drago i biću veoma rad da vas o tome obavestim kao i sve druge građane Srbije - kazao je.\nEKONOMIJA Vinarije iz Srbije na Sajmu vina i alkoholnih pića u Diseldorfu


Naslovna » BG servis » Brankov most: Uskoro sanacija pešačke staze\nNeko drugi 23. februar 2017. BG servis Postavite komentar\nJP „Direkcija za građevinsko zemljište i izgradnju Beograda“ zaključila je ugovor za sanaciju a vrednost radova je 210 miliona dinara. Izvođač će imati obavezu i da uskladi postojeći glavni projekat sa Zakonom o planiranju i izgradnji.\n– Prvo će biti urađeno idejno rešenje kako bi se pribavili lokacijski uslovi, a zatim sledi izrada glavne projektne sveske za potrebe dobijanja odobrenja za izvođenje radova. Brankov most se neće zatvarati za saobraćaj, već će izvođač biti dužan da izradi projekat regulacije koji će definisati odvijanje saobraćaja u toku izvođenja radova. Vozačima će svakako biti potrebno strpljenje, jer će se protočnost mosta smanjiti u pojedinim trenucima, kada će biti neophodno zatvaranje neke od saobraćajnih traka – istakao je glavni urbanista Milutin Folić.\nOn je dodao da je pre tri godine urađena detaljna analiza stanja pešačke staze i da je tada konstatovano da su oštećenja čelične konstrukcije i betonskih ploča dosta teška i da se ova oštećenja ne mogu popraviti uobičajenoim održavanjem, već je neophodna izrada projekta za rekonstrukciju pešačke staze na uzvodnoj strani mosta.\n– Projektom je predviđeno da se zameni 432 metra staze sa ogradom, kao i ivičnjak između pešačke staze i kolovoza. Izradiće se potpuno nova pešačka staza sa konzolama i ivičnjakom, dok će se ograda demontirati, sanirati i ponovo ugraditi, s tim što će biti podignuta na odgovarajuću visinu od 1,2 metra zbog biciklista koji značajno koriste Brankov most i koji su nam apsolutni prioritet – rekao je Folić.\nServisiraće se reviziona kolica, koja se pomoću točkova pomeraju duž pešačke staze i služe za održavanje spoljnih delova mosta. Biće ugrađeno oko 350 tona novih čeličnih konstrukcija, a sav čelik i prateći materijali koji se budu ugradili odgovaraće standardima EU.\nBrankov most je obnovljen 1956. godine na stubovima ranijeg Mosta kralja Aleksandra, koji je srušen u Drugom svetskom ratu.\nZbog razvoja grada na levoj obali Save, od 1974. do 1978. godine izgrađena je nova konstrukcija na nizvodnoj strani mosta koja je imala istu siluetu i statički sistem. Na taj način Beograd je dobio moderan most sa po tri saobraćajne trake u svakom smeru, ali je posle skoro 40 godina eksploatacije došlo vreme za pravu sanaciju uzvodne pešačke staze. (Beoinfo)\nTagovibg servis biciklisti brankov most radovi saobraćaj\nPrethodni Beogradski noćni market: Coolinarenje u Bloku\nSledeći Martovski festival od 30. marta do 2. aprila


Antić: Ne možemo da dovedemo u pitanje energetski sporazum\nSrbija nema mogućnost da dovede u pitanje preostala dva projekta iz energetskog sporazuma sa Rusijom zbog odustajanja od gasovoda Južni tok, izjavio je danas ministar energetike Srbije Aleksandar Antić.\nAntić je za Televiziju B92 rekao da je naftno-gasni sporazum sa Rusijom potpisan u januaru 2008, a u septembru ratifikovan u Skupštini Srbije i da u sebi ne sadrži bilo kakvu odrednicu kojim se projekti dovode u vezu.\nTaj sporazume je pored izgradnje deonice gasodova Južni tok u Srbiji, obuhvatio i prodaju Naftne industrije Srbije ruskom Gaspromnjeftu i\nizgrađu podzemnog skladišta gasa u Banatskom Dvoru tako da ruski\nGasprom dobije 51 odsto vlasništva.\n"Ne postoji direktna, eksplicitna veza, ni bilo kakav ugovorni element kojim mi to možemo da dovedemo u pitanje", rekao je srpski ministar energetike.\nAntić je rekao da Srbija ima planove i za alternativne pravce snabdevanja gasom, a to je da se kroz dvosmerne gasovode (intekonekcije) sa okolnim državama obezbedi diversifikacija pravaca i izvora snabdevanja.


Inkluzivna učionica na otvorenom u Dnevnom boravku za odrasla lica - YU eco radio i Televizija\nNaslovna / Društvo / Inkluzivna učionica na otvorenom u Dnevnom boravku za odrasla lica\nGoran jun 19, 2019\tDruštvo Napiši komentar 56 Pregledi\nČetrdeset korisnika Dnevnog boravka za odrasla lica pri Domu za decu ometenu u razvoju “Kolevka” od danas imaju na raspolaganju inkluzivnu učionicu na otvorenom. Izgradnja letnjikovca je koštala oko 600.000 dinara sredstvima koje su delom obezbedili Grad i “Kolevka”, a delom donatori.\nLetnjikovac u dvorištu Dnevnog boravka za odrasla lica služiće korisnicima kao inkluzivna učionica u kojoj će se sprovoditi radno-okupaciona terapija. Ova učionica izgrađena je sa ciljem da korisnici što kvalitetnije provode vreme u boravku.\nIzgradnja Inkluzivne učionice završena je prošle godine, ali su vremenski uslovi dozvoli njeno korišćenje tek nedavno. Vrednost radova na izgradnji ove učionice je oko 600.000 dinara.\nGrad je u budžetu za 2019. godinu izdvojio 9,4 miliona dinara za Dnevni boravak za odrasla lica, a ukupno 22,6 miliona za Dom za decu ometenu u razvoju “Kolevka” .\nInkluzivna učionica na otvorenom u Dnevnom boravku za odrasla lica namenjena je ne samo korisnicima Boravka i štićenicima “Kolevke” već i učenicima specijalnih škola, kao i svim osobama sa invaliditetom sa teritorije našeg grada.\nPrethodna „Venecijansko, a subotičko“\nSledeća Dodeljeni sertifikati za polaznike IT obuke


Trening opština za borbu protiv korupcije\nU Općini Centar Sarajevo danas će biti održan početni trening u okviru projekta "Jačanje integriteta u lokalnim samoupravama" koji za cilj ima kreiranje i usvajanje Plana integriteta u jedinicama lokalne samouprave.\nObjavljeno 08.10.2015 09:51\nTim povodom, Općina Centar Sarajevo će ugostiti predstavnike općina Istočna Ilidža, Bratunac i Srebrenica s kojima će zajedno "proći" kroz edukacijski program koji je izradio Transparency International BiH (TIBiH). Ukupno 20 općina u BiH učestvuje u izradi planova integriteta. Planovi integriteta su antikorupcioni planovi koji će uticati na unapređenje transparentnosti i odgovornosti u radu lokalne samouprave, a danas na početnom treningu bit će prezentovani ciljevi projekta, ali i sam program treninga koji će voditi stručnjaci TIBiH.\nUčesnicima će se obratiti Lejla Ibranović, v.d. izvršnog direktora TIBiH, i Dževad Bećirević, načelnik Općine Centar Sarajevo. Projekt Jačanje integriteta u lokalnim samoupravama osnažit će rad lokalne samouprave, posebno u izazovima borbe protiv korupcije, a zajednički ga provode TIBiH, Agencija za prevenciju korupcije i koordinaciju borbe protiv korupcije, Savez gradova i opština RS i Savez gradova i općina FBiH, uz finansijsku podršku Kraljevine Holandije, saopćeno je iz TIBiH.


Početna » Mesta » Hag » Page 73\nŽrtve traže pravdu i odštetu\nČlanovi porodica preživjelih Srebreničana predali su juče predstavnicima holandske Vlade tužbu kojom se Ujedinjene nacije i Vlada i Ministarstvo odbrane Holandije terete za nesprječavanje genocida nad oko 8.000 muškaraca muslimanske nacionalnosti u julu 1995. godine.\nU ime više od šest hiljada članova porodica srebreničkih žrtava tužbu je predstavnicima holandske vlade uručila Munira Subašić sa kojom je u Hag doputovalo još oko 200 majki i djece iz Srebrenice koji su mirnom šetnjom ispred zgrade parlamenta još jednom podsjetili evropsku javnost da pravda „još uvijek nije zadovoljena“.\nTolimir se u ponedeljak izjašnjava o krivici\nJedan od tri najtraženija haška optuženika Zdravko Tolimir, koji je posle 12 godina skrivanja uhapšen pre dva dana na području Bratunca, od juče popodne nalazi se u pritvorskoj jedinici Haškog suda, potvrdio je Refik Hodžić, portparol Tribunala, pošto su dva kombija sa zatamnjenim staklima oko 15.\nPiše: B. B. - J. Č. - J. 2. 6. 2007.\nSvedok: Oca poslednji put video živog u rukama OVK\nSvedok optužbe Medin Gaši izjavio je juče pred Haškim tribunalom, na suđenju Ramušu Haradinaju, da je u leto 1998. u okolini Peći oca Kemala poslednji put video živog u rukama OVK, koja ga je optužila da je „srpski špijun“. Haradinaj, tada vođa OVK u tom regionu, optužen je za zločine nad Srbima, Albancima i Romima, zajedno sa potčinjenim Idrizom Baljajem i Ljahom Brahimajem.\nZid ćutanja o nestanku iz Jablanice\nAlbanac katoličke veroispovesti Pal Krasnići je, po optužnici protiv Ramuša Haradinaja, Idriza Balaja i Lahija Brahimaja, 10. jula 1998. godine otišao u štab u Jablanici sa željom da se priključi OVK. Tamo je, međutim, uhapšen pod optužbom da je srpski špijun i mučen je dok nije potpisao lažno priznanje.\nBivši predsednik Srbije Milan Milutinović i petorica kooptuženih za ratne zločine na Kosovu 1999. započeće svoju odbranu pred Haškim tribunalom 6. avgusta, saopštilo je juče sudsko veće. Za progon oko 800 hiljada kosovskih Albanaca u prvih šest meseci 1999, zajedno s Milutinovićem optuženi su tadašnji potpredsednik vlade SRJ Nikola Šainović, načelnik Generalštaba VJ Dragoljub Ojdanić, komandant Treće armije VJ Nebojša Pavković, zapovednik Prištinskog korpusa VJ Vladimir Lazarević i šef štaba MUP Srbije na Kosovu Sreten Lukić.\nPiše: Beta Sense 24. 5. 2007.\nNema privremene slobode za kosovsku šestorku\nPretresno veće sudije Bonomija je juče odbilo zahtev timova odbrane šestorice bivših političkih, vojnih i policijskih zvaničnika Srbije i SRJ da budu pušteni na slobodu do početka dokaznog postupka odbrane, zakazanog za 30. juli ove godine. U odluci je navedeno da branioci Milana Milutinovića, Nikole Šainovića, Dragoljuba Ojdanića, Nebojše Pavkovića, Vladimira Lazarevića i Sretena Lukića u podnescima nisu ponudili dokaze o promeni okolnosti u odnosu na decembar prošle godine kada je odbijen zahtev da optuženi na slobodi provedu zimsku sudsku pauzu.


Vesti online / Srpski informativni portal / "Kosovski Albanci nemaju svoju, pa otimaju srpsku istoriju"\nSrpska istorija nikad ne sme postati albanska: Aleksandar Vulin\nVulin je, reagujući na inicijativu lidera Alijanse za budućnost Kosova Ramuša Haradinaja da se na Gazimestanu podigne spomenik Albancima stradalim u Kosovskom boju, rekao da oni koji nemaju svoju istoriju po pravilu pokušavaju da otmu tuđu.\n- Očigledno je da u nedostatku sopstvene istorije neki u albanskom narodu hoće da preotmu srpsku istoriju. Sada nam je valjda jasno koliko je bilo važno izboriti se da Kosovo ne bude deo UNESCO. Zamislite šta bi bilo da jeste, onda bi sva srpska istorija odjedanput postala istorija nekakvog Kosova i onda bi manastiri postali manastiri nekakvog Kosova - rekao je Vulin.\nOn je istakao da je jako važno da čitavom svetu pokažemo da srpska istorija na KiM neće postati albanska i bilo čija druga, jer je ona srpska.\n* Haradinaj provocira, hoće spomenik Albancima na Gazimestanu!\n* Muratova grobnica i dalje na Kosmetu!\n* Kosovo je najveći srpski oltar\n- Biće napora i pokušavaće se da se srpska istorija prepiše, da se zatre i da se potpiše nekim drugim imenom. Ko nema svoju istoriju hoće da otme tuđu, ali onaj ko ima istoriju, a Srbi imaju istoriju, ne sme nikada dozvoliti da se otme - rekao je Vulin.\nVulin je poručio da Srbi bez istorije, imena, manastira i našeg KiM ne bi bili ono što jesu i da su mnogi spremni da uzmu ono što ne pripada njima i da pokušaju da stvore ono što njihovi preci kroz istoriju nisu uspeli da stvore.


U OVOM evropskom gradu je zabranjena vožnja automobila starijih od 20 GODINA!\nPetak, 07.04.2017 | 13:04\nNa ovu listu upisala se i Barselona odlukom da zabrani kretanje vozila koja su prvi put registrovana prije 1. januara 1997. godine. Novo pravilo stupiće na snagu 1. januara 2019. godine, a procjenjuje se da će zabranom biti obuhvaćeno oko 7% automobila (106.000 vozila) u tom gradu i okolnim mjestima.\nVjeruje se da usljed zagađenja vazduha u Barseloni prerano umre čak 3.500 ljudi godišnje.\nKako bi se pomoglo ljudima koji će zbog zabrane biti u nemogućnosti da voze svoj automobil, gradske vlasti će im ponuditi besplatno korišćenje javnog prevoza.\n"Građani Barselone su u anketama jasno dali do znanja da žele da se bore protiv zagađenja vazduha, jer smatraju da je zdravlje na prvom mjestu", kaže Janet Sanz, zamjenica gradonačelnika zadužena za životnu okolinu.


Dan Narodnog muzeja u Beogradu - National Geographic Srbija\nNajstariji državni muzej osnovan je ukazom ministra prosvete, književnika Jovana Sterije Popovića. Muzej je osnovan bez inicijalne kolekcije, već samo apelom institucijama i pojednicima da se otpočne sa prikupljanjem starina za „muzeum serbski“. Nakon godina trajanja i razvoja, danas Narodni muzej u Beogradu čuva i dokumentuje više od 450.000 muzejskih predmeta koji čine sponu sadašnjosti sa kulturama i umetnošću iz prošlosti.\nPrepoznavanje važnosti prikupljanja i čuvanja značajnih svedočanstva materijalne kulture iz prošlih epoha zajednički je imenitelj svih 176 godina trajanja, a kontinuirano pronalaženje novih saznanja i pristupa, brige i predstavljanja zajedničkog kulturnog nasleđa još je jedna od osobnosti koje su obeležile dugo postojanje Narodnog muzeja u Beogradu.\nNarodni muzej u Beogradu je 10. maj najčešće obeležavao priređivanjem značajne tematske izložbe. Ove godine je bilo predviđeno da se posetiocima predstavi međunarodni izložbeni i istraživački projekat Trebenište kojim su nakon više od sto godina od otkrića nekropole Trebenite kod Ohridskog jezera, prvi put objedinjeni arheološki nalazi koje čuvaju Arhelološki muzej u Sofiji, Arheološki muzej Republike Severne Makedonije, Muzej u Ohridu i Narodni muzej u Beogradu, kao i istraživanja stručnjaka iz sve tri države.\nImajući u vidu da je pandemija Кoronavirusa i dalje u toku i da su predviđeni planovi odloženi, istovremeno vodeći računa o prevenciji mogućnosti širenja zaraze, povodom obeležavanja Dana Narodnog muzeja, a u saradnji i podrškom platforme VR All Art, Narodni muzej je za posetioce priredio virtuenu izložbu Trebenište, sa eksponatima iz Narodnog muzeja. Izložba će biti pristupačna od nedelje 10. maja u 12. časova na veb sajtu Narodnog muzeja.\nPored virtuelne mogućnosti obilaska eksponata sa Trebeništa, posetiocima smo pripremili još dve nove virtuelne izložbe. Jedna je izložba slika Vlaha Bukovca iz kolekcije Narodnog muzeja, a druga je izložba Slike Balkana Paje Jovanovića.\nNastavljajući i upotpunjujući programe za posetioce, koji su poslednjih meseci usmereni na virtuelni prostor, nadamo se da ćemo i na ovaj način, uz zahvalnost saradnicima zaduženim za platformu VR All Art, omogućiti svim zainteresovanima otkrivanje, učenje i uživanje u bogatom nasleđu koje čuva Narodni muzej u Beogradu.\nMuzej narodni muzej Beograd Kultura Umetnost


Vesti online / Vesti / Društvo / "Pustite žene da rađaju kada one to žele"\nNemojte ih prisiljavati žene na rađanja, one vode računa i o svojoj porodici i o svojoj državi : Zorana Mihajlović\n* Ženama u Srbiji više posla i poverenja\n- Ne može više da me iznenadi… pošto svaki dan me iznenadi ono što mogu da pročitam, a to kažu crkveni velikodostojnici. Jedni kažu da su žene ubile više dece od Hitlera, sa druge strane patrijarh kaže da treba da rađamo decu da bismo očuvali srpstvo- kazala je Mihajlovićeva.\n- Mislim da danas nema žene na svetu koja ne želi da ima dete, da ga neguje, gleda i brine o njemu i da se brine o njegovom napretku. Svakako, ne treba da zaboravimo da žene nisu ranije mogle da kažu svoje mišljenje kada smo imali mnoge ratove i da budu na mestima gde se donose odluke. Da budu tu kada su njihova deca, muževi i braća odlazili odakle se nisu vraćali ili su se vraćali bez ruku, nogu ili u kovčezima - poručila je ministarka.\n- Nemojte ih prisiljavati na to, one vode računa i o svojoj porodici i o svojoj državi - dodala je Mihajlović.\nDRUŠTVO Seksualno uznemiravanje doživelo 92 odsto devojaka u Srbiji


Novi protest Inicijative Ne da(vi)mo Beograd 29. septembra\nBeta 8. septembra 2016. 11:35\nInicijativa Ne da(vi)mo Beograd održaće 29. septembra u 18 časova ispred Skupštine grada Beograda, novi protest zbog nelegalnog rušenja objekata u beogradskom naselju Savamala, najavljeno je danas.\nČlan Inicijative Dobrica Veselinović kazao je da je jedan od povoda za protest što se i posle pet meseci ne znaju počinioci niti ima ikakve političke odgovornosti ljudi na vlasti zbog tog nelegalnog rušenja, a slučaj je i posle protesta gradjana i reakcija javnosti još uvek u istražnom postupku.\n„Protestom želimo da pokažemo da ima gradjana koji se ne slažu sa takvom situacijom i koji smatraju da su osnovna prava i osnovna pravna država suspendovani taj dan i da odgovorni moraju da odgovaraju“, rekao je Veselinović.\nPrema njegovim rečima, zahtevi ostaju isti, a to su procesuiranje krivaca i ostavke gradonačelnika Beograda Siniše Malog, predsednika Skupštine grada Nikole Nikodijevića, ministra unutrašnjih poslova Nebojše Stefanovića i načelnika Komunalne policije Beograda Nikole Ristića.\nVeselinović je kazao da je Inicijativa u medjuvremenu organizovala odbranu poslednje kuće u Savamali – kuće porodice Timotijević, gde se pokazalo da sistem vežba strogoću na najslabijima.\n„Hteli smo da pokažemo solidarnost sa tom porodicom koja je pokrenula razne pravne postupke u zaštiti svog prava na dom i krov nad glavom, a gradske vlasti su htele to da reše brzom procedurom“, rekao je Veselinović.\nOn je kazao i da su članovi Inicijative proteklih meseci trpeli velike pritiske, prvenstveno medijske, jer su ih tabloida i pojedine televizije članove optuživali da su strani plaćenici, da pokušavaju da destabilizuju državu i sruše režim Aleksandra Vučića.\n„To je za posledicu imalo pretnje i praćenja aktivista na ulicama od strane nepoznatih počinilaca, a sve te slučajeve smo prijavili policiji. Medjutim, pokazalo se da su nadležni organi u nekim slučajevima mnogo ekspeditivniji“, ocenio je Veselinović.\nOn je kazao i da su konferenciju zakazali ispred Skupštine grada, gde se održava sednica i zbog odluke koja će biti na dnevnom redu, a to je prebacivanje akcija PKB-a sa Grada na Republiku.\n„To je još jedan u nizu ‘zamagljenih’ poteza gde se javna imovina i resursi nejasnom procedurom i bez ikakvog uticaja gradjana da odlučuju, prebacuju na Republiku“, rekao je on.\nSamo u Srbiji: Već tri godine mrtav ali i dalje zaštitnik…\nOficir VS: Interesovanje mladih za pilotski poziv ispod…\nKrivična prijava protiv analitičara zbog fotografisanja…


Press Online :: Hronika :: HOROR KOD VRŠCA Beba stara meseca dana pronađena MRTVA, sumnja se na NASILNU SMRT\nDežurni lekar Hitne pomoći konstatovao je smrt i ustanovio da na telu nema povreda koje bi ukazivale da je reč o nasilnoj smrti. Na lice mesta izašli su i policajci iz PS Vršac koji su obavili uviđaj i ustanovili da nema naznaka nasilne smrti.\nZamenik tužioca u Pančevu naložio je obdukciju tela, koja je utvrdila da je smrt bebe nasilna i da je nastupila usled nasilnog mehaničkog ugušenja, piše Pink.rs.\nNa glavi bebe nema posebnih povreda, ali je obducent ipak utvrdio i izjasnio se da je smrt nasilna. O svemu je obavešten dežurnik zamenik Višeg javnog tužilaštva u Pančevu koji je naložio da mu se najnovija saznanja obducenta dostave, nakon čega će se dalje postupati. Inače, otac deteta ima 28, a majka 17 godina.


Sorensen: EU je zainteresirana za Koridor Vc – Magazin Plus\nHome/Sorensen: EU je zainteresirana za Koridor Vc\nSorensen: EU je zainteresirana za Koridor Vc\nEvropska Unija zainteresirana je za Koridor Vc jer je to projekat od iznimne važnosti za Bosnu i Hercegovinu pošto otvara i brojna radna mjesta, kazao je danas prilikom obilaska gradilišta tunela 1. mart (tunel Vijenac) i poddionice Drivuša-Gorica ambasador Peter Sorensen, specijalni predstavnik Evropske unije u BiH.\nNakon nedavnog obilaska gradilišta graničnog prijelaza Bijača, na kojem je prije nekoliko dana JP Autoceste FBiH završilo radove i prije predviđenog roka, ambasador Sørensen je posjetio i mjesto izgradnje jednog od najzahtjevnijih objekata Koridora Vc. U delegaciji sa ambasadorom Sorensenom bila je i Ilaria Ragnoni, drugi sekretar Ambasade Italije, te predstavnici ureda Specijalnog predstavnika EU u BiH, a domaćin je bio direktor JP Autoceste FBiH d.o.o. Mostar, Ensad Karić.\n– Čestitam kompnijama, radnicima i svima koji su uključeni u izvedbu radova i na do sada završenom poslu i radujem se otvaranju ne samo cijelog autoputa Sarajevo-Zenica nego i završetku radova cijelog Koridora Vc, poručio je Sorensen.\nEnsad Karić, direktor Autocesta FBiH kazao je da kontinuirani interes ambasadora Sorensena i predstavnika drugih diplomatskih misija za aktivnosti Autocesta FBiH govori da preduzeće ima podršku Evropske unije, te je izrazio uvjerenje da će evropske investicijske institucije kontinuirano podržavati projekat izgradnje autocesta u našoj zemlji.\n“Podrška Evropske Unije nam je dalji motiv da Autoceste FBiH kvalitetom radova, poštivanjem rokova i transparentnošću poslovanja opravdaju povjerenje građana i građanki Bosne i Hercegovine i investitora iz Evropske Unije», zaključio je Karić.\nTunel 1. mart i Most 3 na poddionici Drivuša – Gorica predstavljaju značajne infrastrukturne projekte u Bosni i Hercegovini na čijoj su izgradnji angažovane domaće kompanije.\nPo završetku radova tunel 1. mart (tunel Vijenac) bit će najduži tunel u Bosni i Hercegovini i bit će jedan od najmodernijih i najopremljenijih tunela u regionu.\nZavršetak tunela 1. mart planiran je za mart 2014. godine, čime će u funkciji biti cjelokupna dionica autoceste Sarajevo – Zenica.\nFederacija BiH propušta milionske prihode\nJagodić objavio spisak igrača U-21


Kopli: Neizvestan ishod vojne akcije u Siriji\nGregori Kopli, urednik časopisa "Odbrana i spoljna politika"\nUrednik i izdavač časopisa “Odbrana i spoljna politike”, komentariše upotrebu hemijskog oružja i moguću vojnu akciju u Siriji\nKopli: “Mada su, prema nekim medijskim izveštajima, SAD izgleda odlučile da preduzmu vojnu akciju u Siriji zbog upotrebe hemjskog oružja od strane režima Bašara al-Asada, valja pomenuti da još uvek nije ustanovljeno sa apsolutnom sigurnošću da je Damask upotrebio takvo oružje protiv svog stanovništva. S druge strane, u Kongresu raste podrška vojnoj akciji, a Bela kuća može da se pozove na interese nacionalne bezbednosti i po potrebi zaobidje UN zbog mogućeg veta Rusije i Kine. U poslednje vreme sirijske opozicione snage su bile u defanzivi, a snage režima u ofanzivi, pa se onda logično postavlja pitanje iz kog razloga bi baš u ovom momentu Bašar al-Asad odlučio da koristi hemijsko oružje i zašto bas u blizini Damaska. S druge strane, neki ukazuju da vreme radi portiv Asada, da zemlja trpi ogromne ljudske i ekonomske žrtve i da bi tokom vremena režim mogao da izgubi kontrolu i da je zbog preduzeo taj potez.”\nGlas Amerike: Kakvu bi korist SAD i Zapad imali od vojne intervencije u Siriji?\nKopli: “Neki krugovi na Zapadu tvrde da je Sirija produžetak iranske teokratske uprave i prema tome bilo koji napad na tu zemlju je istovremeno i napad na Iran. U izvesnom smislu, to je možda i tačno, medjutim, američka intervencija će definitivno povećati tenzije izmedju Irana i Turske i drugih zemalja u regionu. Iran će podržati Kurde, posebno one u Turskoj, da preduzmu energičnije akcije u realizaciji svojih političkih ambicija, kao i turske Alavite, da se pridruže Kurdima u zajedničkoj akciji protiv Ankare, što bi drastično moglo da poveća unutrašnje tenzije u Turskoj i da smanji njen uticaj na Bliskom istoku.”\nGlas Amerike: Kako bi Pentagon sproveo u delo vojnu intervenciju, uzimajući u obzir ekonomske, vojne i druge teškoće?\nKopli: “General Martin Dempsi, načelnik združenog generalštaba oružanih snaga SAD, izrazio je sumnju da bi vojna akcija protiv Sirije služila interesima SAD zbog neizvesnosti rezultata. Neki od razloga su da su mnogi programi u Pentagonu smanjeni ili ukinuti, tako da bi duže vojno angažovanje bilo veoma teško i stoga će vojna akcija verovatno biti veoma kratka, koncentrisana na odredjene mete, uz pružanje intenzivne podrške opozicionim snagama koje bi mogle da predju u ofanzivu i možda preuzmu vlast u Damasku. Medjutim, intervencija protiv Sirije bi otvorila put otvorenoj podršci Irana i Hezbolaha režimu Bašara al-Asada, a pitanje je kakav stav bi prema tome zauzele Rusija i Kina.”


SAZNAJEMO Direktor turista podneo ostavku, ali I DALJE PUTUJE\nZoran Ćirović, direktor turista koji je u julu podneo ostavku na mesto predsednika Komisije za hartije od vrednosti, i dalje putuje zastupajući tu instituciju, saznaje „Blic“.\nSvetski putnik: Zoran Ćirović\nUprkos tome što je njegovu ostavku usvojio skupštinski Odbor za finansije, Ćirović se ovih dana baškario u Miločeru na ekonomskom forumu. Kako saznajemo, on se u Crnoj Gori predstavljao kao predsednik Komisije.\nTroškove puta, smeštaja i ishrane snosila je, naravno, Komisija.\n- Još nije izabrano novo rukovodstvo, ali to ne znači da Ćirović može da putuje i obavlja funkciju kao da je i dalje predsednik. Postoje ljudi koji bi mogli da zastupaju ovo telo. On je samo tehničko lice dok se ne izabere novo rukovodstvo - kaže izvor „Blica“.\nĆirović planira još jedan put krajem meseca. Naime, pošto je Komisija članica Međunarodne organizacije regulatora tržišta, redovna konferencija biće organizovana u Krakovu. I, naravno, Ćirović je najavio svoj dolazak.\nVeroljub Arsić, predsednik skupštinskog Odbora za finansije, kaže da je Ćirovićevo ponašanje neodgovorno.\n- Mislio sam da smo stavili tačku na njegova putovanja. Ćirović je u ozbiljnom problemu zbog ovakvog ponašanja, jer niko neće hteti da ga zaposli zbog toga - objašnjava Arsić.\nKako je „Blic” već pisao, Ćirović je potrošio više od sedam miliona dinara za putovanja. U Pariz je odlazio četiri puta godišnje, a posetio je i Ameriku, Kinu, Indiju, Mauricijus, Dominikansku Republiku...\nVan zemlje provodio je i po 80 dana godišnje, zbog čega su članovi skupštinskog Odbora za finansije tražili njegovu ostavku. Ćirović do zaključenja ovog izdanja nije bio dostupan na brojeve telefona poznate redakciji „Blica“.


Uhapšen radnik "Sector Securitya", priznao učešće u slučaju ubistvu Krunića? - BIGportal.ba\n11 Maja, 2019 1146\nPripadnici Uprave za organizovani i teški kriminalitet MUP Republike Srpske uhapsili su radnika firme “Sektor sekjuriti” Rodoljuba Gajića iz Banjaluke koji se dovodi u vezu sa ubistvom banjalučkog biznismena Slaviše Krunića.\nNačelnik Odjeljenja za odnose sa javnošću MUP Republike Srpske Mirna Miljanović rekla je Srni da su pripadnici Uprave za organizovani i teški kriminalitet MUP Republike Srpske sinoć uhapsili osumnjičenog G.R. iz Banjaluke zbog ubistva Slaviše Krunića i Žarka Pavlovića i krivično djelo teško ubistvo Gorana Ilića.\n– Osumnjičeni G.R. je 22. aprila oko 22.30 časova u mjestu Glamočani, opština Laktaši, zajedno sa Kovačević Željkom, Đukanović Benedijem i Baldo Emiliom izvršio pomenuto krivično djelo – rekla je Miljanovićeva.\nNezvanično se saznaje da je Gajić obezbjeđivao suprugu i djecu ubijenog Krunića, te da je informacije odavao Đukanoviću i Baldiju, dok ATV javlja kako je Gajić priznao učešće u ubistvu.\nRatko 12 Maja, 2019 at 12:55 am\nI ponovo nekog podmetnuse, nalogodavac je bitan!


Gubici evropskih aviokompanija i aerodroma 140 milijardi evra? – Bankar.rs\nHome/ANALIZE/Gubici evropskih aviokompanija i aerodroma 140 milijardi evra?\nUkupni gubici aviokompanija i aerodroma u Evropi u 2020. godini mogli bi da iznose 140 milijardi evra, što je 30 milijardi više nego što je bilo predviđeno analizom od 24. aprila, kada se očekivalo da će vazdušni saobraćaj do kraja godine početi da se oporavlja.\n“I dalje idemo unazad, što je veoma zabrinjavajuće i predstavlja pretnju čitavoj našoj industriji. Nedostaje koordinacija među državama kada je u pitanju organizacija vazdušnog saobraćaja u novim uslovima, mnogo je konfuzije, malo je poverenja putnika, a situaciju dodatno pogoršava činjenica da se povećava broj obolelih od kovida”, rekao je generalni direktor Eurokontrola Imon Brenan.\nAviokompanije evropa korona kriza\nBez naznaka poboljšanja investicione aktivnosti na Beogradskoj berzi


RTS :: Cene osnovnih životnih namirnica miruju još tri meseca\nPolitika Cene osnovnih životnih namirnica miruju još tri meseca\npetak, 28. jan 2022, 19:07 -> 19:30\nVlada Srbije usvojila je Uredbu o ograničenju visine cena osnovnih životnih namirnica: šećep kristal u pakovanju od jednog kilograma, brašno tip T-400 glatko, u pakovanju do pet kilograma, uključujući i pet kilograma, brašno tip T-500 u pakovanju do pet kilograma, uključujući i pet kilograma, jestivo suncokretovo ylje u pakovanju od jednog litra, svinjsko meso-but i UXT mleko sa 2,8 procenata mlečne masti u pakovanju od jednog litra, u cilju dalje zaštite tržišta, odnosno sprečavanja deformacija u formiranju cena navedenih roba, koje su izuzetno važne za snadbevanje potrošača, a naročito siromašnijih socijalnih kategorija.\nUredbom, koja će se primenjivati u trajanju od 90 dana, ograničavaju se proizvođačke cene i cene u trgovini na veliko i malo navedenih namirnica, tako da ne prelaze nivo cena tih proizvoda na dan 15. novembra 2021. godine, saopšteno je iz Kancelarije za saradnju sa medijima Vlade Srbije.\nNa sednici je usvojen Program upravljanja otpadom u Republici Srbiji za period 2022 - 2031. godine, kojim se utvrđuju strateški ciljevi u ovoj oblasti, omogućava smanjenje štetnog uticaja na životnu sredinu i klimatske promene i omogućava ostvarivanje preduslova za korišćenje otpada u cirkularnoj ekonomiji.\nProgramom je, u narednom periodu, predviđeno i usvajanje Akcionoga plana za period od 2022. do 2024. godine.\nU okviru pregovora za pristupanje Evropskoj uniji, Republika Srbija je kroz Poglavlje 27 započela proces uspostavljanja sistema upravljanja otpadom i njegovog prilagođavanja regulativi Evropske unije.\nSredstva su namenjena za projekte fizičkih i lica i privrednih društava u ovoj oblasti, a koji se odnose na izgradnju, uređenje i rekonstrukciju hotelskih i drugih smeštajnih kapaciteta, restorana i objekata sportsko-rekreativnog i zabavnog sadržaja, restauraciju ruralnih objekata i njihovo pretvaranje u turističke kapacitete, unapređenje marketinga, kao i izgradnju turističke infrastrukture. Kvalifikovanje projekata vršiće Fond za razvoj Republike Srbije.\nČlanovi vlade usvojili su Uredbu o utvrđivanju Programa finansiranja projekata od javnog interesa koje realizuju udruženja sa teritorija izrazito nedovoljno razvijenih opština (jedinica lokalne samouprave iz četvrte grupe) u 2022. godini.\nU cilju realizacije ovog Programa, Vlada Srbije opredelila je 15.000.000 dinara za projekte iz oblasti zapošljavanja, kulture, bezbednosti, životne sredine, zdravlja, rodne ravnopravnosti i socijalnih pitanja.\nU cilju institucionalne podrške i jačanju kapaciteta regionalnih institucija u kontekstu sprovođenja regionalne politike, na sednici je usvojena i Uredba o utvrđivanju Programa podrške akreditovanim regionalnim razvojnim agencijama u 2022. godini.\nProgram predviđa finansijsku podršku regionalnom razvoju i jačanje kapaciteta jedinica lokalnih samouprava i akreditovanih regionalnih razvojnih agencija (ARRA), kao i potencijalnih i postojećih privrednih subjekata.\nTakođe, pruža podršku povezivanju svih subjekata regionalnog razvoja na nacionalnom, regionalnom i lokalnom nivou u cilju sprovođenja politike regionalnog razvoja.\nČlanovi vlade doneli su odluku o obrazovanju Nacionalnog komiteta za obezbeđivanje u vazduhoplovstvu čiji su zadaci davanje preporuka za usklađivanje delovanja nadležnih organa koji sprovode mere i postupke obezbeđivanja u vazduhoplovstvu, utvrđene Nacionalnim programom iz ove oblasti, kao i analiza, sprovođenje mera i davanje preporuka za usklađivanje programa sa informacijama o novim opasnostima, tehnologijama i tehnikom.


EUFOR: Pretraga kuća i stanova Ljiljane, Sonje i Saše Karadžić - Klix.ba\nVojnici EUFOR-a od jutros vrše pretres stambenih jedinica u Palama koje su u vlasništvu porodice haškog optuženika Radovana Karadžića. U akciji učestvuje veliki broj vojnika EUFOR-a koji su blokirali prilaze kući u kojoj živi Karadžićeva supruga Ljiljana, kao i zgrade u kojima stanuju njegova djeca Sonja i Aleksandar.\nPretres se vrši s ciljem presjecanja mreže podrške Radovanu Karadžiću.\n"Ovdje smo po zahtjevu Međunarodnog tribunala za ratne zločine. Cilj operacije je potraga za informacijama i materijalom relevantnim za potragu i hapšenje osoba optuženih za ratne zločine", rekao je glasnogovornik EUFOR-a major David Fielder.\nKazao je kako se očekuje da pretrage traje još neko vrijeme, a u EUFOR-u su odlučni da uhapse optužene za ratne zločine.\nPolicija RS-a bila je prisutna tokom pretresa na Palama rečeno je u MUP-u RS-a.\nČlanovi porodice Karadžić, kako su istakli pripadnici EUFOR-a, u potpunosti su sarađivali tokom akcije.\nPrije nekoliko dana pripadnici EUFOR-a su na Palama izvršili prtres stana Dragana Šojića, osumnjičenog da je u mreži podrške haškim optuženicima.


Aktuelno, Najsvežije vesti, Vesti — By taty on January 11, 2012 11:39 pm\nŠpanska aviokompanija Iberija otkazala je danas trećinu planiranih letova, zbog štrajka pilota kojima je ovo četvrta obustava rada za manje od mesec dana.\nPiloti strahuju da će novim kolegama biti smanjene plate zbog otvaranja ćerke firme Iberija ekspres koja počinje sa radom u aprilu, prenela je Agencija Frans pres.\nDosadašnji štrajkovi koji su počeli 18. decembra nisu u većoj meri remetili rad avioprevoznika Iberija, a zbog današnjeg protesta otkazana su 104 od predviđena 292 leta. Najviše letova je otkazano na domaćim linijama – 75.\nIberija ekspres počeće da radi sa flotom od četiri Aebasa 320, a planirano je povećanje na 13 letelica i 500 zaposlenih do kraja 2012. godine.\nNova kompanije preuzeće rute kratkog i srednjeg dometa od Madrida za koje su im najveći konkurenti lou kost kompanije i brze železnice Španije, podsećaju agencije.\nAvioprevoznik Iberija udružio se prošle godine sa Britiš ervejzom.\nTags: Španija, Španija: Više od 100 letova otkazano zbog štrajka pilota, Španska aviokompanija Iberija otkazala je danas trećinu planiranih letova zbog štrajka pilota, Vesti, Vesti iz sveta\nKim Kardašijan priznala je u svom rijalitiju "Kourtney and Kim Take New York" da je u brak sa košarkašem Krisom...


Kada je Petar Jovićević ovog jutra čuo vest da će Vlada Srbije omogućiti neki vid primanja novca iz inostranstva i preko PejPala, ponadao se da će njegove muke sa naplaćivanjem programerskih usluga biti rešene.\n„Uvek se ponadam da će se naći rešenje i za nas koji povremeno radimo za poslodavce u drugim zemljama, ali je izgleda ono i dalje daleko“, kaže ovaj softerski inženjer iz Novog Sada koji je već godinama, kako sam kaže, „na slobodnom tržištu.“\nJovićević se javlja na konkurse za povremene projekte i poslove objavljene na internet sajtovima na kojima poslodavci traže povremene saradnike.\n„Najčešće se radi o Americi i Nemačkoj, i, kad god dobijem posao, pitaju me da li mogu da me plate preko PejPala, jer im je tako najjednostavnije“, kaže on.\nPošto ova mogućnost još nije usvojena, Jovićević će i dalje morati da se dovija kako da naplati rad za stranog poslodavca.\nU Srbiji je i dalje preko PejPala moguće prodati i kupiti robu, ali ne i platiti bilo kakvu uslugu ili posao.\nPromene Zakona o deviznom poslovanju\nVest koja mu je nakratko probudila nadu tiče se najavljenih izmena Zakona o deviznom poslovanju – srpske firme će uskoro moći da prodaju svoje softvere u devizama i srpskim kupcima, a humanitarne organizacije da primaju donacije i preko PejPala.\nU Ministarstvu finansija su za BBC pojasnili da će dva člana Zakona o deviznom poslovanju koja pokrivaju dve različite oblasti biti uskoro izmenjena.\nPromene se ne odnose na upotrebu PejPala za međusobna plaćanja građana Srbije, za šta je Narodna banka Srbije još 2016. godine navela da je PejPal dužan da se za promet novca registruje u Srbiji.\nU Ministarstvu najavljuju da će ceo tekst predloga izmena Zakona biti javno dostupan početkom sledeće sedmice.\nSoftveri i za devize\nDo sada je u Srbiji postojalo devet izuzetaka od obaveze da se sva plaćanja obavljaju u dinarima.\nUkoliko se usvoje navedene promene, listi izuzetaka dodaće se i prodaja softvera i digitalnih dobara između građana Srbije – i te transakcije moći će da se obavljaju u devizama, pod uslovom da se plaćanje vrši karticom ili elektronskim novcem, preko pružaoca platnih usluga koji je registrovan u Srbiji.\n„Na taj način, izbegnuta bi bila dosadašnja praksa da firme iz Srbije registruju firmu u inostranstvu, samo da bi po istoj deviznoj ceni svima prodavali iste usluge“, kaže direktor za proizvode i razvoj B92.net Ivan Jelić.\nTokom poplava u Srbiji 2014. godine bilo je mnogo pokušaja donacija preko PejPala\nMenja se i član Zakona koji mnogi u Srbiji prate širom otvorenih očiju, a tiče se plaćanja iz inostranstva.\nOvoga puta, izmenama će se obradovati humanitarne organizacije koje su registrovane u Srbiji.\nNjima će ovim izmenama biti dozvoljeno da preko PejPala i sličnih servisa primaju donacije iz inostranstva, a da tako ne krše zakon.\nU ovom slučaju, nije nužno da servis plaćanja poput PejPala bude registrovan u Srbiji – jer PejPal to i nije, objašnjavaju u Ministarstvu finansija.\nU Crvenom krstu Srbije kažu da je i ranije bilo velikog interesovanja za elektronsku uplatu deviznih donacija. Dodaju da je to najbrži način za pomoć u vanrednim situacijama.\nViše iz ove kategorije « Srbiji nedostaju hiljade inspektora da stigne EU standarde\tOd ponedeljka nova obavezna vakcina za bebe »


Lavrov s kolegama iz Jerevana i Bakua o Sporazumu za Karabah, mirovnjacima - 15.11.2020, Sputnik Srbija\nLavrov s kolegama iz Jerevana i Bakua o Sporazumu za Karabah, mirovnjacima\nRuski ministar spoljnih poslova Sergej Lavrov razgovarao je telefonom s jermenskim kolegom Zograbom Mnacakanjanom o raspoređivanju ruskih mirovnjaka u... 15.11.2020, Sputnik Srbija\nsukob u nagorno-karabahu, vesti, svet, rusija, sergej lavrov, nagorno karabah, azerbejdžan, jermenija\n16:05 15.11.2020 (Osveženo: 18:01 05.08.2021)\n© MID RF / Uđi u foto-galerijuMinistar spoljnih poslova Rusije Sergej Lavrov\n© MID RF\nRuski ministar spoljnih poslova Sergej Lavrov razgovarao je telefonom s jermenskim kolegom Zograbom Mnacakanjanom o raspoređivanju ruskih mirovnjaka u Nagorno-Karabahu i njihovim zadacima.\nLavrov je prethodno razgovarao i s kolegom u Bakuu Džejhunom Bajramovim o poštovanju režima prekida vatre i koordinaciji prilikom raspoređivanja ruskih mirovnih snaga u regionu i organizaciji njihovih obaveza na terenu.\n„Ministri su razmotrili tok primene zajedničke izjave predsednika Azerbejdžana, Jermenije i Rusije od 9. novembra, uključujući zadatke vezane za raspoređivanje ruskih mirovnjaka u zoni karabaškog sukoba i efikasne realizacije njihovog mandata“, navodi se u saopštenju ruskog MIP.\nIstovremeno, Lavrov je detaljno informisao jermenskog ministra u vezi sa delatnošću Centra za humanitarno reagovanje koji je formiran Ukazom ruskog predsednika od 13. novembra.\nTema razgovora bila je i saradnja sa Visokim komesarijatom UN za izbeglice, UNESKO, Međunarodnim komitetom Crvenog krsta i drugim organizacijama kako bi se olakšao položaj civila u zoni konflikta i omogućilo očuvanje verskih i kulturnih objekata.\nPodsetimo, lideri Rusije, Azerbejdžana i Jermenije, Vladimir Putin, Ilham Alijev i Nikol Pašinjan, potpisali su 9. novembra zajedničku izjavu o potpunom prekidu borbenih dejstava u Nagorno-Karabahu.\nKako se navodi u izjavi, jedan deo regiona prelazi pod kontrolu Azerbejdžana, strane će razmeniti zarobljenike, a ruske mirovne snage biće raspoređene duž kontakt linije i duž Lačinskog koridora koji povezuje Karabah sa Jermenijom.


Kao što smo u prošlosti ustanovili, aluminijum je jedan od energetski najefikasnijih materijala koji je široko rasprostranjen u modernoj građevinskoj industriji. Nadaleko poznata po svojim estetskim karakteristikama i sjajnim tehničkim osobinama aluminijumska stolarija je apsolutni lider u modernoj arhitekturi. Aluminijum je izuzetno čvrst, postojan, svestran materijal , ima širok spektar boja, ne rđa i izuzetno se dobro ponaša u požarnim situacijama, a povrh svega je „eko frendli“.\nO tehničkim karakteristikama i benefitima aluminijumske stolarije pričali smo već na našem blogu – posetite ovaj link.\nU ovom tekstu ćemo pokušati da prezentujemo neke od saveta koji mogu biti od koristi pri kupovini aluminijumske stolarije.\nKupujte Od Zvaničnih Distributera\nNe oslanjajte se na izbor koji je dostupan samo u vašoj lokalnoj prodavnici stolarije, ako želite da nađete kvalitetnu i cenovno pristupačnu stolariju; umesto toga istražite kompanije koje proizvode i prodaju aluminijum građevinskim preduzećima koje rade na velikim projektima. Jedan takav primer je Savabien.\nPostoje različiti tipovi aluminijuma, svaki ima svoje karakteristike – stepen čvrstine, mogućnost varenja, stepen korozije, itd. Različiti tipovi dolaze sa različitim stepenima kvaliteta, stoga je bitno obratiti pažnju na bilo koja oštećenja i ulubljenja na prozorima/vratima. Stolarija koja je kreirana od jeftinijih/nekvalitetnijih vrsta aluminijuma vrlo često ima vidljiva oštećenja i nepravilnosti. Ako kompanija (proizvođač ili prodavac stolarije) koristi materijale od poznatih proizvođača poput Reynaers, Alumil, or Schuco, vrlo je mala mogućnost da se javi bilo kakav problem.\nStavke na koje treba obratiti pažnju:\n– Proverite propustnost vazduha (dihtung)\n– Okviri koji su zavareni topljenjem i imaju silikonske zaptivne mase su uvek najbolji izbor\n– Birajte samo proverene proizvođače (pomenuto gore)\nStilovi Aluminijumske Stolarije\nRazličiti tipovi i stilovi su dostupni na tržištu, stoga je ovaj deo prilično individualan i tiče se ličnih preferenci, kao i enterijera/eksterijera. Neki od najčešće korišćenih mehanizama su: klizni, rotirajući i tilt mehanizam. Bitno je napomenuti da je aluminijumska stolarija jedini tip koji praktično nema ograničenja po pitanju dimenzije.\nIako je aluminijumska stolarija izuzetno čvrsta i dugotrajna, provera da li ramovi ispunjavanju osnovne sigurnosne standarde je obavezna! Provera karakteristika poput duplog, kaljenog stakla, da li ima više tačaka zaključavanja ili pak dodatna ojačanja koje povećavaju sigurnost vašeg doma je dobra praksa.\nNadamo se da je ovaj kratki tekst bio od pomoći i želimo Vam uspešnu kupovinu


Austrija najavila: Kraj nošenju maski u školama i radnjama - BIGportal.ba\n29 Maja, 2020 29 Maja, 2020 076\nOd 15. juna predviđa se ukidanje obaveze nošenja maski na brojnim mestima, kao što su škole i prodavnice.\nIzmeđu stolova moraće i dalje da se ostavi prostor od najmanje jednog metra, a kolike grupe ljudi će sedeti za stolom odlučiće ugostitelji sa gostima, objašnjeno je na konferenciji za štampu.\nOn je rekao da je niskom stopom zaraze opasnost od oboljenja postala manja, ali ističe da je još duga borba protiv koronavirusa.\n“Znamo da ćemo se ovim virusom još pozabaviti sve dok ne bude bilo vakcine ili leka. Nadam se da će to biti za par meseci, ali moglo bi potrajati i par godina”, naglasio je Kurc.\nI ministar zdravlja Rudolf Anšober ističe da se svet još nalazi usred pandemije, te da broj infekcija može onoliko brzo koliko sada pada, ponovo porasti.\nDalja strategija je “tri puta 24”, a to, kako je objasnio, znači da se u roku od 24 sata treba testirati, u roku od 24 sata rezultati saopšteni i u dalja 24 sata sprovesti utvrđivanje kontakata u slučaju zaraze.\nSrbije: Jedna osoba preminula, još 54 osobe zaražene